MUSEUM: Κυκλοφοριακές ρυθμίσεις – Κινούμενοι έλεγχοι\nΑναρτήθηκε από museum στις 10:09 π.μ.\nΦίλε Museum, αμφιβάλλω αν και κατά πόσο θα φέρουν αποτέλεσμα οι κορίνες. Το μέτρο είναι δοκιμαστικό και δεν είναι σίγουρο ότι θα συνεχιστεί. Το ίδιο έγινε και με την μελέτη του Καθηγητή Ματσούκη με τους δρόμους ταχείας κυκλοφορίας. Μόλις τα μέτρα χαλάρωσαν, το ίδιο μπάχαλο.\nΦίλε Μάκη δεν θέλω να το πιστεύω. Έχεις δίκιο για τη μελέτη του καθηγητή που σταμάτησε να εφαρμόζεται χωρίς σοβαρό λόγο. Ας κάνω μία πρόβλεψη πως το μέτρο θα συνεχίσει και θα επεκταθεί, βλέπε και άλλες πόλεις. Το βλέπω αδύνατο μία μικροπαρέα συμφερόντων να το καταργήσει. Για να δούμε.\n8 Οκτωβρίου 2009 - 1:24 μ.μ.\nFile Museum, exeis apoluto dikio. To kalutero arthro pou exeis grapsei. Sumfwnw mazi sou 100%.\nΦίλε Θανάση, μακάρι να συνεχίσουν να συμφωνούν οι πολιτικοί (οι πολλοί αστοί ήδη συμφωνούν) για να δούμε άσπρη μέρα. Να είσαι καλά.\n8 Οκτωβρίου 2009 - 1:37 μ.μ.\nΕμείς οι πολίτες έχουμε το μεγαλύτερο μέρος ευθύνης για το κυκλοφοριακό κομφούζιο. Τι πιο λογικό βλέποντας ότι κάποιες συγκεκριμένες ώρες της ημέρας το κέντρο μπουκώνει, οπότε η εξεύρεση θέσης πάρκινγκ είναι σχεδόν αδύνατη, οπότε δεν μπαίνουμε με το αυτοκίνητο στο κέντρο. Γιατί πολύ απλά αφού μπήκαμε με αυτό και αφού γυρίζουμε εις μάτην για ώρα, θα αναγκαστούμε να παρκάρουμε παράνομα, επιτείνοντας το πρόβλημα και για τους άλλους. Θέλω να πω είμαστε δέσμιοι της κακής μας νοοτροπίας και η στενοκεφαλιά μας και ο εγωισμός μας δεν μας αφήνει να απαλλαγούμε από αυτή δημιουργώντας πλείστα όσα προβλήματα για μας και τους γύρω μας. Αφού λοιπόν δεν αυτοπροσαρμοζόμαστε στις διαμορφωθείσες συνθήκες απαιτείται κάποιος να μας το επιβάλλει αυτό (δυστυχώς)\nΚαταπληκτικό σχέδιο , βοήθειας της κυκλοφορίας (για τις κορύνες μιλάω) . Απλό και έξυπνο . ...\nΌμως ... μου θυμίζει εκείνο το ..."114 άρθρο του Συντάγματος" που αφήνει την προστασία και την εκτέλεση του , στον ... πατριωτισμό των Ελλήνων ...\nΌμορφα λόγια ... Άσχημοι άνθρωποι ...\nΤα ... τάχα συμφέροντα των εμπόρων ... Οι τάχα έκτακτες ανάγκες (πχ φαρμακεία , ιατρεία , φροντιστήρια , σχολεία , η δασκάλα μας , η νοσοκόμα μας , η οικιακή βοηθός της καημένης της ανάπηρης γειτόνισσας μου ... κλπ) , η κακώς εννοούμενη μαγκιά του Ελληνάρα , ο ρατσισμός απέναντι στην γυναίκα οδηγό , στον ποδηλάτη , στον ντιλιβερά , ... ο ρατσισμός (από την άλλη πλευρά) του ντιλιβερά που βιάζεται και κακοπληρώνεται , του περιπτερά , που ο καημένος δουλεύει μέρα νύχτα (θαρρείς είναι ο μόνος) με κακές συνθήκες , του ταξιτζή που σε βλέπει σαν μύγα και σε βρίζει επειδή το Πανεπιστήμιο σου είναι σκατά μπροστά στο "πανεπιστήμιο" της Ζωής και του Πεζοδρομίου , που έβγαλε αυτός και τόσα άλλα που θαρρώ δεν θα αφήσουν καμμία "κορύνα" και καμμία κίνηση Ματ , να εφαρμοσθεί με αξιοπρέπεια και να βοηθήσει στο μέλλον όλους ... Γιατί αυτό μας λείπει ... Η Υπομονή , για να δοκιμαστούνε τα Συστήματα ...\nΑπό την άλλη μεριά , έχει δίκιο ο ...πρωτολαλήσας στα σχόλια φίλος Ανώνυμος όταν μιλάει για την μεγάλη πληγή του ... χαλαρώματος κάθε μέτρου ... Πχ. ήδη στις περισσότερες Υπηρεσίες και ταβέρνες-καφετέριες-πιτσαρίες-φαστφουντάδικα (της περιοχής μου τουλάχιστον) ... καπνίζουν αναφανδόν ...\nΠάντως το ξαναλέω (για να τελειώνω , γιατί πλατίασα πολύ) :\nΤο μέτρο με τις κορύνες , πανέξυπνο .\nΦιλιά Δημήτρη .\n8 Οκτωβρίου 2009 - 5:38 μ.μ.\nΕννοείται Ντίνο ότι εμείς ευθυνόμαστε συντριπτικά. Με καλύπτεις με όσα γράφεις, απλά σε αυτό που λες για τις νέες συνθήκες που διαμορφώθηκαν, δυστυχώς οι πολλοί δεν το έχουν καταλάβει και θυμούνται τη δεκαετία του 80 ή του 90 που είχαμε λίγα αυτοκίνητα και παρκάραμε στο κέντρο. Ξέρεις, πολλοί θεωρούν υποτιμητικό να σταθμεύσουν λίγο παραπέρα και ένα είδος μαγκιάς να παρκάρουν μπροστά στο μαγαζί τους. Έχω ακούσει περιπαικτικά σχόλια επειδή άφησα το αυτοκίνητο 300 μέτρα μακριά, που δεν κρύβουν καμιά συνείδηση της έκτασης του προβλήματος. Έτσι η αστυνόμευση χωρίς εκπτώσεις είναι αναγκαία.\nΆννα Σίλια ξέρεις τι ακριβώς επικρατεί σε παρόμοιες περιπτώσεις; ελπίζω όχι και εδώ. Πως τα συμφέροντα των λίγων καθορίζουν το καλό των πολλών. Πάρε παράδειγμα: Οι μεγαλέμποροι που οικονομούσαν χρόνια τώρα γκρινιάζουν, οι βολεμένοι υπάλληλοι – κηφήνες των ΔΕΚΟ μετά τα παχυλά εφάπαξ, τα ηγεμονικά συμβόλαια και προνόμια πρωτοστατούν στον αγώνα του φτωχού εργάτη, οι λογής λαδωμένοι με φακελάκια και δώρα κάτω από το τραπέζι απεργούν για μία καλύτερη μεταχείριση και για την τήρηση του ιδιωτικού απορρήτου (λέω εγώ τώρα). Τελευταία, με την άρση της ανωνυμίας των καρτοκινητών, μίλησαν κι εκεί εναντίον. Γιατί; Τι φοβάται κάποιος για να δώσει το όνομά του για μία απλή σύνδεση συσκευής; Όταν τα μικροσυμφέροντα δεν επηρεάζονται, όλοι οι παραπάνω σφυρίζουν ανέμελα, γυρίζουν κεφάλι και αλλάζουν πορεία. Δυστυχώς δεν υπάρχει ή είναι ελάχιστη η συλλογική συνείδηση, του αγαθού δηλαδή να ζεις σε μία οργανωμένη κοινωνία και να απολαμβάνεις τα αγαθά της.\n9 Οκτωβρίου 2009 - 10:40 π.μ.\nMuseum φίλε μου δεν περίμενα μία τέτοια κίνηση από το δήμο. Μπράβο τους γιατί αποκτήσαμε επιτέλους μία εικόνα πόλης μετά το μπάχαλο. Διπλοπάρκαρε μόνο ένας και γινόταν πανικός σε ολόκληρο τετράγωνο. Ο Έλληνας φίλε φοβέρα θέλει αφού κοιτάζει την πάρτη του και μόνο. Η δημοτική αστυνομία ας αρχίσει να κάνει σωστά την δουλειά της και ας γράφει όλους και όχι να διώχνει τους οδηγούς που είναι μέσα στο αυτοκίνητο παράνομοι και μετά θα δούμε πόσο εύκολα θα γίνουν τα πράγματα.\nΤον Καθηγητή Ματσούκη τον είχα στον πανεπιστήμιο.Λίγα από την μελέτη του εφαρμόστηκαν στην πόλη. Το μέτρο με τις κορίνες είναι πολύ σωστό.Σωστά έγραψες Museum,για τους Έλληνες το μέγεθος του αυτοκινήτου τους είναι μια προέκταση του εγώ τους!Ακόμη όσο πιο μικρή είναι η πόλη, τόσο κάποιοι θέλουν να αναδειχτούν μέσω του αυτοκινήτου τους, γιατί οι κακόμοιροι δεν έχουν άλλα πνευματικά προσόντα να δείξουν.\nΧαίρομαι πάντως με την απόφαση του δήμου να μπουν κορίνες και σε άλλους δρόμους της πόλης.\nΦίλε Αντρέα με βρίσκεις σύμφωνο σε όλα. Η αισθητική εικόνα της πόλης έχει αλλάξει τόσο που θυμίζει πόλη της Κεντρικής Ευρώπης, βέβαια μόνο σε αυτούς τους δρόμους. Κι εγώ νομίζω πως η κύρια αντιμετώπιση είναι η αυστηρή αστυνόμευση μήπως μας γίνει συνείδηση ότι οι κανόνες δεν ισχύουν χωρίς λόγο αλλά ότι εξυπηρετούν κάποιο σκοπό. Αφού αποκτήσουμε αυτή την συνείδηση, όλα θα απλοποιηθούν.\nΤο μέτρο αυτό είναι πολύ πιο έξυπνο από εκείνο του καθηγητή που απλά απαγόρευσε την στάση και την στάθμευση. Κυρίως γιατί μετατοπίζει την ευθύνη εφαρμογής του στους ίδιους τους οδηγούς. Τι ότι ο Έλληνας είναι πολύ συχνά αδιάφορος και επιδειξιομανής το γνωρίζουμε καλά. Αστικοποιηθέντες βλάχοι είναι όπως είπαμε, που πελάγωσαν και δεν ξέρουν να συμπεριφερθούν μέσα στην πόλη.\nΑΦΗΣΕΣ ΤΟ ΑΥΤΟΚΙΝΗΤΟ ΣΟΥ 300 ΜΕΤΡΑ ΜΑΚΡΙΑ;;;!!!\nΜα, αγαπητέ μου Museum, μην τα κάνεις αυτά! Έχεις και μία φήμη "μάγκα" να διατηρήσεις!\nΚαι επίσης, μην τολμήσεις να εμφανιστείς και με ποδήλατο ή να τους πεις ότι ανακυκλώνεις γιατί η χλεύη θα είναι τεραστίων διαστάσεων!\nΝα πατάς το γρασίδι, να πετάς το κουτί από τα τσιγάρα και το τενεκεδάκι του αναψυκτικού από το παράθυρο του αυτοκινήτου σου στον αυτοκινητόδρομο, να μολύνεις όσο μπορείς και με όποιο τρόπο μπορείς το περιβάλλον, να μουτζώνεις, να βρίζεις και βέβαια να κάνεις Ο,ΤΙ θέλεις στους δρόμους και να παρκάρεις ΟΠΟΥ σου καπνίσει.\nΑυτά είναι "μαγκιά" στην κοινωνία του νεοέλληνα!\nΤο μέτρο είναι σίγουρα έξυπνο, μιας και ακολουθεί μια πολύ πετυχημένη τακτική του στυλ "αν ένας από την τάξη είναι άτακτος, δε θα πάτε εκδρομή!".\nΜην ελπίζεις ότι θα κρατήσει και πολύ όμως...\nΌπως ξέρεις, αυτός ο λαός, πάντα βρίσκει τρόπους να τα "τρώει για πρόγευμα" κάτι τέτοια μέτρα για να μπορεί μετά να διαμαρτύρεται με την ησυχία του!\nΚορόιδο να λες με θεωρούν που δεν παρκάρω μπροστά από το μαγαζί. Εδώ και χρόνια δεν παίρνω αυτοκίνητο στο κέντρο, περπατώ και χαζεύω τους άλλους που χτυπιούνται στο γυμναστήριο για να χάσουν τα κιλά που πήραν από την καθιστική ζωή και την οδήγηση. Κάνω οικονομία κιόλας και κοινωνικοποιούμαι από τις καλησπέρες που λέω στους περαστικούς. Η μαγκιά δεν είναι η πρώτη εντύπωση αλλά τι κάνει ο καθένας. Μεγαλύτερα κορόιδα από αυτούς δεν έχω δει. Το μόνο κακό είναι πως ενοχλούν εμάς όταν είναι απαραίτητο να οδηγήσουμε.\nΤο μέτρο με τις κορύνες είναι πανέξυπνο και βλέπω να γίνεται μόνιμο. Κυρίως γιατί, πέρα από την γενική αποδοχή των πολιτών, διακρίνω την αποφασιστικότητα στα μάτια του πανίσχυρου δημάρχου μας, σε μια πόλη που μπορεί να εκλέγεται και ισόβιος αν θέλει εξαιτίας κυρίως του συσχετισμού των πολιτικών δυνάμεων.\nΤο κακό είναι πως οι ρυθμίσεις για μία ποιότητα ζωής στην χώρα μας, έρχονται τόσο καθυστερημένα, που πέρα από τα χρόνια ζωής χωρίς ποιότητα που χάνουμε, ίσως να είναι και εκτός εποχής.\n13 Οκτωβρίου 2009 - 10:17 π.μ.


Days Inn by Wyndham Alma, Alma | Hotels.com\nΌλα τα καταλύματα σε Alma, Τζόρτζια, Ηνωμένες Πολιτείες\nΜοτέλ βασικών παροχών - Alma\nΔίκλινο Δωμάτιο (Double), 2 Διπλά Κρεβάτια - Δωμάτιο επισκεπτών. Εικόνα 1 από 18.\n1 / 18Δίκλινο Δωμάτιο (Double), 2 Διπλά Κρεβάτια - Δωμάτιο επισκεπτών\n930 S Pierce St, Alma, 31510, GA, Ηνωμένες Πολιτείες\nΓήπεδο Γκολφ Blueberry Plantation - 4,9 χλμ.\nΚολέγιο Okefenokee Technical College - 42,1 χλμ.\nΠυρηνικό Εργοστάσιο Edwin Hatch Nuclear Plant - 48,6 χλμ.\nDeluxe Στούντιο-Σουίτα, 1 King Κρεβάτι, Μη Καπνιστών, Ψυγείο\nΑεροδρόμιο Jacksonville International Airport (JAX) - 134 λεπτά με αμάξι\nΠροσφέρει το Days Inn by Wyndham Alma δωρεάν ακύρωση και πλήρη επιστροφή χρημάτων;\nΝαι, το κατάλυμα (Days Inn by Wyndham Alma) έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας. Αν έχετε κάνει κράτηση για δωμάτιο με πλήρως επιστρέψιμη τιμή, μπορείτε να το ακυρώσετε έως και λίγες ημέρες πριν το check in ανάλογα με την πολιτική ακύρωσης του καταλύματος. Απλώς βεβαιωθείτε ότι έχετε διαβάσει την πολιτική ακύρωσης αυτού του καταλύματος, για να ενημερωθείτε για τους ακριβείς όρους και τις προϋποθέσεις.\nΠοια μέτρα καθαρισμού και υγιεινής ισχύουν αυτήν την περίοδο στο Days Inn by Wyndham Alma;\nΠροσφέρεται στάθμευση στον χώρο του καταλύματος (Days Inn by Wyndham Alma);\nΥπάρχει πισίνα σε αυτό το κατάλυμα (Days Inn by Wyndham Alma);\nΕπιτρέπονται κατοικίδια σε αυτό το κατάλυμα (Days Inn by Wyndham Alma);\nΠοιες ώρες πραγματοποιείται το check-in και το check-out σε αυτό το κατάλυμα (Days Inn by Wyndham Alma);\nΥπάρχουν εστιατόρια σε αυτό το κατάλυμα (Days Inn by Wyndham Alma) ή στη γύρω περιοχή;\nΝαι. Μερικά κοντινά εστιατόρια είναι τα εξής: Jj's Pizza (6 λεπτά με τα πόδια), New Hong Kong Chinese Restaurant (6 λεπτά με τα πόδια) και Huddle House (6 λεπτά με τα πόδια).\nΠοιες δραστηριότητες είναι διαθέσιμες στο Days Inn by Wyndham Alma και στη γύρω περιοχή;\nΤο Days Inn by Wyndham Alma διαθέτει εποχική εξωτερική πισίνα.\nCay, Ταξίδι 1 διανυκτέρευσης, Σεπ 26, 2021\nalice, Ταξίδι 1 διανυκτέρευσης, Σεπ 4, 2021\nSunil Kumar, Επαγγελματικό ταξίδι 5 διανυκτερεύσεων, Μαΐ 11, 2021\nΕπαγγελματικό ταξίδι 6 διανυκτερεύσεων, Φεβ 8, 2021\nJay, Ταξίδι 1 διανυκτέρευσης, Δεκ 19, 2020


Ανέστης Βλάχος: Δημοσία δαπάνη η κηδεία του ηθοποιού - Παραπολιτικά Αργολίδα\nΘα θέλαμε να ευχαριστήσουμε τους γιατρούς και το νοσηλευτικό προσωπικό του νοσοκομείου που έκαναν ό,τι ήταν ανθρωπίνως δυνατό και φρόντισαν τον άνθρωπό μας. Ευχαριστούμε επίσης όλον αυτόν τον υπέροχο κόσμο που τον αγάπησε και συνδέθηκε μαζί του για την συμπαράσταση στο πένθος μας. Ευχαριστούμε τον Δήμαρχο Αθηναίων Κώστα Μπακογιάννη και τον Αντιδήμαρχο Ελευθέριο Γ. Σκιαδά – Eleftherios G. Skiadas που θέλησαν να τον τιμήσουν με την ευγενική παραχώρηση από την πόλη που αγάπησε, έζησε και υπηρέτησε ως Αντιδήμαρχος, χώρου στο Α’ Κοιμητήριο Αθηνών για την ταφή του.\nΕυχαριστούμε το Υπουργείο Πολιτισμού και Αθλητισμού και την Υπουργό και προσωπική του φίλη, κυρία Λίνα Μενδώνη για την αγάπη και τα θερμά λόγια. Ευχαριστούμε την AEK FC / ΠΑΕ ΑΕΚ και το ΠΑΣΟΚ, τις μεγάλες του αγάπες, αλλά και το Κομμουνιστικό Κόμμα Ελλάδας για τα ιδιαιτέρως τιμητικά και άκρως συγκινητικά τους λόγια.\nTags: ΑΝΕΣΤΗΣ ΒΛΑΧΟΣ, κηδεία


Πολιτική Επιθεώρηση: Η Ευρώπη, οι ευρωεκλογές και το «φαινόμενο Τιριρίκα»\nΜέχρι το 2030, τα κεντρικά γραφεία του Διεθνούς Νομισματικού Ταμείου θα έχουν μετακομίσει στο Πεκίνο; Το άρθρο ΧΙΙΙ του καταστατικού του ΔΝΤ, ορίζει ότι «τα κεντρικά γραφεία του Ταμείου είναι εγκατεστημένα στην επικράτεια του κράτους-μέλους που έχει το μεγαλύτερο ποσοστό (quota)» -όπερ προσδιορίζεται σε μεγάλο βαθμό από το ύψος του ΑΕΠ κάθε μέλους. Σήμερα, η Ευρωπαϊκή Ενωση έχει το 23,1% του παγκόσμιου ΑΕΠ, οι ΗΠΑ το 21,9% και η Κίνα το 11,5%. Μέχρι το 2030, η Κίνα θα προηγείται με 25,1%, η Ευρωπαϊκή Ενωση θα έχει το 15,5% και οι ΗΠΑ το 14,3% του παγκόσμιου ΑΕΠ. Αν δεν αλλάξει ο τρόπος υπολογισμού των quotas, λοιπόν, προβλέπεται ότι μέχρι το 2030 τα γραφεία του ΔΝΤ δεν θα βρίσκονται 300 μέτρα από το υπουργείο Οικονομικών των ΗΠΑ, στην Ουάσιγκτον. Θα έχουν μεταφερθεί στο Πεκίνο. Η πρόβλεψη περιέχεται στη μελέτη «Η παγκόσμια οικονομία το 2030, τάσεις και στρατηγικές για την Ευρώπη», που εκπόνησε το Κέντρο Μελετών Ευρωπαϊκής Πολιτικής (CEPS) για λογαριασμό της Ευρωπαϊκής Ενωσης. Η μετακόμιση του ΔΝΤ συμβολίζει τις τεκτονικές αλλαγές που γίνονται στην παγκόσμια οικονομία, που το CEPS θεωρεί πιθανό ότι θα επιταχυνθούν και θα επεκταθούν. Το οικονομικό βάρος της Ευρώπης στην παγκόσμια οικονομία θα μειώνεται και ως εκ τούτου θα αποδυναμώνεται και η επιρροή της ως παγκόσμιου παίκτη και η ικανότητά της να διαχέει τις αξίες της δημοκρατίας και του κράτους δικαίου.\nΣύμφωνα με τη μελέτη του CEPS, το εργατικό δυναμικό της Ευρώπης θα μειώνεται καθώς ο πληθυσμός της θα γηράσκει. Η αντιμετώπιση της κρίσης χρέους συνεπάγεται αύξηση της αποταμίευσης. Συνδυαστικό αποτέλεσμα των δύο μπορεί να είναι στασιμότητα στην κατανάλωση, πίεση στα δημόσια οικονομικά και περαιτέρω εμπόδια στη μείωση του χρέους ως ποσοστού του ΑΕΠ. Το τραπεζικό σύστημα, θαμμένο κάτω από μεγάλους όγκους μη εξυπηρετούμενων δανείων, θα αδυνατεί να χρηματοδοτεί την ανάπτυξη. Οι εξελίξεις –σημειώνει η μελέτη- ευνοούν την ανάπτυξη κεντρόφυγων δυνάμεων ανταγωνισμού μεταξύ των κρατών στο χρηματοπιστωτικό τομέα, εμπόριο, χρέος, ενέργεια.\nΗ δύναμη της Ευρώπης θα εξαρτηθεί –καταλήγει η μελέτη- από τη βούληση των κρατών-μελών να αξιοποιήσουν συνδυασμένα τους πόρους τους και να μιλήσουν με μία, ενιαία φωνή. Η υποβάθμιση ή η διεθνής δύναμη της Ευρώπης θα εξαρτηθεί από την περαιτέρω, αποφασιστική ενοποίησή της.\nΤα βήματα που γίνονται σε αυτήν την κατεύθυνση είναι δειλά. Και ίσως καθυστερήσουν περισσότερο εξαιτίας της αφελούς ευφορίας που προκαλεί η πληθώρα κεφαλαίων που αναζητούν επικερδείς τοποθετήσεις. Η Ευρωζώνη –γράφει στους FT ο Ph. Legrain, μέχρι προ δύο μηνών σύμβουλος του προέδρου της Επιτροπής, J.M. Barroso – μεταλλάσσεται ταχύτατα σε «φούσκα» εξαιτίας του απίστευτου εφησυχασμού που επικρατεί. Στην πραγματικότητα, τα δημόσια χρέη αυξάνονται, ενώ η ανάκαμψη είναι πολύ εύθραυστη. Αλλά η Ιταλία, για παράδειγμα, ενώ έχει ουσιαστικά μηδενική μεγέθυνση, χρέος 133% του ΑΕΠ, δανείζεται με 3% στο 10ετές. Τα «ομόλογα σκουπίδια» της Πορτογαλίας έχουν απόδοση μικρότερη από 4% όταν τα ΑΑΑ ομόλογα της Ζηλανδίας δίνουν απόδοση 4,2%! Η κατάσταση –καταλήγει- οδηγείται σε ένα σημείο καμπής, για το οποίο ουδείς προετοιμάζεται.\nΟι επικείμενες ευρωεκλογές έχουν ιδιαίτερη σημασία για τα κρίσιμα επόμενα βήματα της Ευρώπης. Η συμμετοχή σε αυτές, είναι ένα σημαντικό θέμα. Το 2009 η συμμετοχή ήταν μόνο 43% (από 62% που ήταν στις προηγούμενες ευρωεκλογές), έπεσε κάτω από 30% σε πέντε χώρες και στην Ελλάδα είχε περιοριστεί στο 52,6% -από 63,2% το 2004 και 70,2% το 1999. Το δεύτερο (όχι σε σημασία...) είναι ποιοι θα εκλεγούν στις 751 θέσεις του Ευρωκοινοβουλίου (18 περισσότερες από το 2009), με ποια εντολή. Εντολή συντήρησης και υποταγής στις διεθνείς αγορές, εντολή ενίσχυσης των δομών της και αιμοδότησής τους με βούληση ενοποίησης και δημοκρατίας ή εντολή κατακερματισμού μέσω της ενίσχυσης των εθνικισμών; Αργά στις 25 Μαΐου θα γνωρίζουμε αν και για πόσους η Ευρώπη παραμένει προτεραιότητα.\nΔεν περισσεύουν οι αισιόδοξοι. Πολλοί φοβούνται ότι θα έχουμε το χειρότερο ευρωκοινοβούλιο όλων των εποχών, γιατί σε περιόδους βαθιάς, πολύμορφης κρίσης, ανθούν τα «φαινόμενα Τιριρίκα». Ο Τιριρίκα ήταν ένας Βραζιλιάνος κλόουν -κανονικός, επαγγελματίας. Εθεσε υποψηφιότητα στις εκλογές του Οκτωβρίου 2010. Διεξήγαγε την καμπάνια του ντυμένος ως κλόουν (όπως, δηλαδή, τον είχαν γνωρίσει...) με συνθήματα κατά των πολιτικών κομμάτων. «Δεν έχω ιδέα τι κάνει ένας Γερουσιαστής -έλεγε- αλλά αν με στείλετε στη Γερουσία θα μάθω και θα σας πω». Και γιατί να τον ψηφίσουν; «Ψηφίστε με για να βοηθήσω όσους έχουν ανάγκη και, κυρίως, την οικογένειά μου» - έλεγε. Το 2010, ο Τιριρίκα εξελέγη πρώτος σε ψήφους γερουσιαστής της Βραζιλίας, με 1.348.295 ψήφους. Είναι το δεύτερο ρεκόρ ψήφων που πήρε ποτέ γερουσιαστής στην ιστορία της χώρας.


ΠΓΔΜ: Αύξηση εξαγωγών – εισαγωγών - Newpost.gr\nτου Newsroom Δημοσίευση 5 Φεβρουαρίου 2015, 22:40 ΠΓΔΜ: Αυξήθηκαν οι εξαγωγές το 2014\nΑύξηση κατέγραψαν οι εισαγωγές και οι εξαγωγές στην ΠΓΔΜ το 2014.\nΣύμφωνα με τα στοιχεία της στατιστικής υπηρεσίας, όγκος των εμπορικών συναλλαγών ανήλθε στα περίπου 12,2 δισ. δολάρια, αυξημένος κατά 12,4%.\nΤο ύψος των εξαγωγών της χώρας διαμορφώθηκε στα περίπου 4,9 δισ. δολάρια, αυξημένο κατά περίπου 15,6% σε σύγκριση με το 2013, ενώ το ύψος των εισαγωγών ανήλθε στα περίπου 7,3 δισ. δολάρια, αυξημένο κατά 10,3% σε σύγκριση με το το 2013.\nΤο έλλειμμα του εμπορικού ισοζυγίου της ΠΓΔΜ την περίοδο Ιανουαρίου-Δεκεμβρίου 2014 ανήλθε στα περίπου 2,4 δισ. δολάρια.\nΤα σημαντικότερα εξαγωγικά προϊόντα της ΠΓΔΜ, την περίοδο Ιανουαρίου-Δεκεμβρίου 2014, ήταν οι καταλύτες και το σιδηρονικέλιο, ενώ τα σημαντικότερα εισαγωγικά προϊόντα ήταν τα πετρελαϊκά προϊόντα, τα μεταλλεύματα πλατίνας και η ηλεκτρική ενέργεια.\nΚατά την περίοδο Ιανουαρίου-Δεκεμβρίου του 2014, η ΠΓΔΜ πραγματοποίησε ως επί το πλείστον εξαγωγές προς τα κράτη-μέλη της Ε.Ε . (76,6% επί του συνόλου των εξαγωγών της χώρας) και τις χώρες των Δυτικών Βαλκανίων (14% επί του συνόλου των εξαγωγών της χώρας), ενώ το μεγαλύτερο μέρος των εισαγωγών της προήλθε από τα κράτη-μέλη της Ε.Ε. (63,5 % επί των συνόλου των εισαγωγών της ΠΓΔΜ).\nι σημαντικότεροι εμπορικοί εταίροι της ΠΓΔΜ, την περίοδο Ιανουαρίου-Δεκεμβρίου του 2014, ήταν η Γερμανία, η Μεγάλη Βρετανία, η Ελλάδα, η Σερβία και η Ιταλία, χώρες με τις οποίες πραγματοποιήθηκε το 51,7% του συνολικού εξωτερικού εμπορίου της.


Η τροφή με τα μοναδικά οφέλη απέναντι σε σοβαρές ασθένειες !\nΑρχική σελίδαΔιατροφήΗ τροφή με τα μοναδικά οφέλη απέναντι σε σοβαρές ασθένειες !\nΠολύ θα βλέπετε την φωτογραφία και θα αναρωτιέστε τι είναι αυτό ...;\nΕλάχιστοι από εσάς θα καταλάβετε και θα ξέρετε ποιο φυτό απεικονίζεται παραπάνω...\nκαι όμως είναι κάτι πολύ γνώριμο και στην καθημερινή μας διατροφή!!!\nΤα χλωρά ρεβίθια!\nΚαι μπορεί εμείς να τρελαινόμαστε για να τα τρώμε χλωρά, όμως υπάρχει κόσμος που τα ρεβίθια τα γνωρίζει μόνο ως όσπριο!\nΑπό τις ποσότητες που καλλιεργούνται, το μεγαλύτερο μέρος της παραγωγής αποξεραίνεται για να καταναλωθεί μαγειρεμένο.\nΣημαντική ποσότητα ρεβιθιών μετατρέπεται σε στραγάλια, μικρότερη χρησιμοποιείται για νοθεία του καφέ, ενώ τέλος μια ακόμη μικρότερη ποσότητα απορροφά η αρτοποιία για την προετοιμασία της μαγιάς του εφτάζυμου ψωμιού.\nΠοια είναι η θρεπτική τους αξία;\nΤα ρεβίθια είναι ένα αντιπροσωπευτικό δείγμα της ελληνικής μεσογειακής διατροφής με μεγάλη θρεπτική αξία. Είναι πλούσια σε πρωτεΐνη, σίδηρο, φώσφορο, μαγνήσιο, και ψευδάργυρο.\nΕπίσης, περιέχουν ασβέστιο, κάλιο, βιταμίνες του συμπλέγματος Β καθώς και βιταμίνη Κ. Το πρόσθετο όφελος είναι ότι έχουν χαμηλά επίπεδα γλυκαιμικού δείκτη, πράγμα που σημαίνει πως μολονότι είναι πλούσια σε υδατάνθρακες, δεν έχουν την τάση να ανεβάζουν το σάκχαρο του αίματος.\nΕίναι από τις καλύτερες φυτικές πηγές πρωτεΐνης μεγάλης βιολογικής αξίας, πλούσια σε υδατάνθρακες, φυτικές ίνες, βιταμίνες και βασικά μέταλλα. Η παρουσία τόσο πολλών ζωτικής σημασίας θρεπτικών ουσιών τα καθιστά ιδανική και πλήρης τροφή προσφέροντας πολλά οφέλη στην υγεία.\nΣυγκεντρώνουν υψηλά ποσά φυτικών ινών που βοηθούν στην καλή λειτουργία του γαστρεντερικού συστήματος και στην βελτίωση του λιπιδαιμικού προφίλ.\nΑυτό όμως που ξεχωρίζει τα ρεβίθια από τα άλλα όσπρια είναι η εξαιρετική ποιότητα των πρωτεϊνών που περιέχουν, αφού παρέχουν όλα τα απαραίτητα αμινοξέα στην άριστη αναλογία που χρειάζεται ο ανθρώπινος οργανισμός και ιδιαίτερα το αμινοξύ μεθειονίνη που τα κατατάσσει στις πλήρεις πρωτεΐνες, όπως το κρέας, το γάλα και η σόγια.\nΟ παρακάτω πίνακας μας δείχνει αναλυτικά τα θρεπτικά συστατικά των ρεβιθιών (ρεβίθια ωμά ανά 100γρ):\nΔιατροφικά στοιχεία Ποσότητα ανά 100γρ.\nΘερμίδες (kcal) 378\nΠρωτεΐνη (γρ) 20,5\nΛιπαρά (γρ) 6\nΥδατάνθρακες (γρ) 63\nΟλικά σάκχαρα (γρ) 11\nΦυτικές ίνες (γρ) 12,2\nΑσβέστιο (mg) 57\nΣίδηρος (mg) 4,3\nΜαγνήσιο (mg) 79\nΚάλιο (mg) 718\nΝάτριο (mg) 24\nΦώσφορος (mg) 252\nΨευδάργυρος (mg) 2,8\nΝερό (γρ) 7,68\nΒιταμίνη C, ασκορβικο οξύ (mg) 4\nΒιταμίνη Β1, θειαμίνη (mg) 0,5\nΒιταμίνη Β2, ριβοφλαβίνη (mg) 0,2\nΒιταμίνη Β3, νιασίνη (mg) 1,5\nΒιταμινη Β6,πυριδοξίνη (mg) 0,5\nΒιταμίνη Β9, Φυλλικο οξύ (μg) 557\nΒιταμίνη Α (μg) 3\nΒιταμίνη Ε, α-τοκοφερόλη (mg) 0,82\nΒιταμίνη Κ (μg) 9\nΤα ρεβίθια στην υγεία\nΗ υψηλή περιεκτικότητα των ρεβιθιών σε φυτικές ίνες σε συνδυασμό με την έλλειψη χοληστερόλης τα καθιστούν ιδανικά για την υγεία της καρδιάς, αφού έχουν σαν αποτέλεσμα να μειώνουν την ολική χοληστερόλη αίματος και την «κακή» χοληστερόλη (LDL) μειώνοντας έτσι τον κίνδυνο εμφάνισης καρδιακών παθήσεων.\nΤα ρεβίθια περιέχουν μεγάλη συγκέντρωση υδατανθράκων και υφίστανται μια διαδικασία ζύμωσης στο παχύ έντερο με αποτέλεσμα να δημιουργείται το βουτυρικό οξύ. Το βουτυρικό οξύ μειώνει τον κίνδυνο εμφάνισης καρκίνου του παχέος εντέρου.\nΕπίσης, τα ρεβίθια μειώνουν τον κίνδυνο εμφάνισης καρκίνου του προστάτη, χάρη στο λυκοπένιο που περιέχουν και αναστέλλουν την ανάπτυξη καρκινικών κυττάρων στο στομάχι λόγω της περιεκτικότητας τους σε ισοφλαβόνες.\nΤα ρεβίθια μπορούν επίσης να βοηθήσουν στον έλεγχο της πείνας λόγω της υψηλής περιεκτικότητας τους σε φυτικές ίνες. Αυτό μπορεί να φανεί χρήσιμο στη διαχείριση του σωματικού βάρους. Η λήψη τροφών που είναι πλούσιες σε φυτικές ίνες συνδέεται με χαμηλότερο δείκτη μάζας σώματος (ΔΜΣ). Η αύξηση των φυτικών ινών στα γεύματα μας βοηθά σημαντικά στη μείωση του βάρους και την σταθεροποίηση του για μεγάλο χρονικό διάστημα. Επιπλέον, ο χαμηλός γλυκαιμικός δείκτης των ρεβιθιών οδηγεί σε αύξηση της χολοκυστοκίνινης (ορμόνη που εκκρίνεται μεταγευματικά) και δίνει σήματα κορεσμού στον οργανισμό. Διατροφή με τρόφιμα χαμηλού γλυκαιμικού δείκτη έχει ως αποτέλεσμα μειωμένα επίπεδα ινσουλίνης και μεγαλύτερη απώλεια βάρους σε σύγκριση με τρόφιμα υψηλού γλυκαιμικού δείκτη.\nΛοιπές θετικές επιδράσεις\nΜελέτες δείχνουν ότι η κατανάλωση ρεβιθιών οδήγησε σε μικρές αλλά σημαντικές μειώσεις των επιπέδων σακχάρου στο αίμα, της γλυκοζυλιωμένης αιμοσφαρίνης, καθώς και των τιμών αρτηριακής πίεσης. Ο χαμηλός γλυκαιμικός δείκτης τους τα κατατάσσει ως εξαιρετική επιλογή για τη ρύθμιση του σακχάρου του αίματος. Επιπρόσθετα, τα ρεβίθια συμβάλλουν στη καλή υγεία του εντέρου και στην αντιμετώπιση της δυσκοιλιότητας.\nΆραγε θα μπορούσαμε ν' αγαπήσουμε πιο πολύ τα ρεβίθια;\nΚι εκεί που νομίζαμε πως δεν θα μπορούσαμε ν' αγαπήσουμε περισσότερο τα ρεβίθια, διαβάζουμε πως:\nΤο σελήνιο υπάρχει και στα ρεβίθια.\nΠαίζει πολύ σημαντικό ρόλο στην λειτουργία των ηπατικών ενζύμων, και βοηθά στην αποτοξίνωση από ορισμένες καρκινογόνες ενώσεις στο σώμα. Επιπλέον, το σελήνιο έχει βρεθεί πως αποτρέπει την φλεγμονή και μειώνει την ανάπτυξη των καρκινικών όγκων.\nΤα ρεβίθια περιέχουν επίσης φολικό οξύ, το οποίο παίζει ρόλο στη σύνθεση του DNA και την επισκευή των κυττάρων, εμποδίζοντας έτσι το σχηματισμό των καρκινικών κυττάρων από μεταλλάξεις στο DNA.\nΟι σαπωνίνες, οι οποίες είναι φυτοχημικά που υπάρχουν στα ρεβίθια, εμποδίζουν, επίσης, τα καρκινικά κύτταρα από το να πολλαπλασιαστούν και να κάνουν μετάσταση σε άλλα μέρη του σώματος.\nΤα ρεβίθια αποτελούν πλούσια φυσική πηγή θρεπτικών συστατικών προστατεύοντας μας από διάφορες χρόνιες παθήσεις. Για αυτό λοιπόν είναι σημαντικό να εκμεταλλευτείτε το γεγονός ότι τα παράγει ο τόπος μας και να τα εντάξετε στη διατροφή σας!


Οι πέντε ερωτήσεις που θα σε βοηθήσουν να διαλέξεις το σωστό μονοπάτι στη ζωή σου – Ανθολόγιον Sapere aude!\nΟι 5 ερωτήσεις της ζωής που αν τις απαντήσεις, ίσως και να μπορέσεις τελικά να αποκτήσεις μια ζωή έτσι ακριβώς όπως την επιθυμείς, σύμφωνα με το shape. Ίσως τελικά να μπορέσεις κιόλας να διαλέξεις το σωστό μονοπάτι που θα σε οδηγήσει στο κέντρο των προσωπικών σου επιδιώξεων.\nΤο ΠΟΙΑ είσαι, ποια είναι δηλαδή η προσωπικότητα σου και ο χαρακτήρας σου είναι τα στοιχεία που σε κάνουν ξεχωριστή. Μην μεταβάλλεσαι ανάλογα με το πως σε θέλει κάθε φορά ο περίγυρος σου.\n2. Τι επιφυλάσσει το μέλλον;\nΤο τι επιφυλάσσει το μέλλον, θα είναι πάντα για όλους ένα μυστήριο. Μην φοβάσαι να το εξερευνήσεις.\n3. Κι όταν με πιέζει η ζωή;\nΌταν η ζωή σε πιέζει να προχωρήσεις, να δράσεις, να αλλάξεις και να προσαρμοστείς, μην αντιστέκεσαι και μην εμμένεις σε παρελθοντολογίες και σε εμμονικές προσκολήσεις με το παρελθόν σου. Η προσαρμοστικότητα και η επιβίωση υπό οποιεσδήποτε συνθήκες είναι τα χαρακτηριστικά όσων τα κατάφεραν στη ζωή.\n4. Ποια επιλογή να πάρω;\nΌταν καλείσαι να διαλέξεις ή να επιλέξεις, εξέτασε όλες τις παραμέτρους και αποφάσισε. Με βάση το δικό σου κώδικα αξιών, με βάση τα εκάστοτε “θέλω” σου και σύμφωνα με αυτό που επιτάσσει η καρδιά σου. Αν αυτή η απόφαση επηρεάζει και άλλους προσπάθησε να μπεις στη θέση τους, και να σκεφτείς τι θα ήθελες να πράξουν αυτοί, αν καλούνταν να πάρουν την συγκεκριμένη απόφαση. Πάνω απ΄όλα όμως, συμφιλιώσου με την ιδέα ότι κάθε απόφαση έχει ΠΑΝΤΑ ένα κόστος και ένα τίμημα. Δεν υπάρχει ανώδυνη επιλογή. Και όσο μεγαλώνεις που το διακύβευμα των διλημμάτων θα είναι και κρισιμότερο, θα πρέπει να συνειδητοποιήσεις ότι κάθε «ΝΑΙ» στη ζωή συνεπάγεται με ένα «ΟΧΙ», και μόνο εσύ μπορείς να επιλέξεις, αλλά και μόνο εσύ θα πληρώσεις το όποιο τίμημα.\n5. Γιατί συμβαίνουν κάποια πράγματα;\nΤο ΓΙΑΤΙ συμβαίνουν κάποια πράγματα, και ορισμένα τραγικά γεγονότα είναι μια ερώτηση που κανένας δεν θα μπορέσει ποτέ να σου απαντήσει. Υπάρχουν κάποια μοιραία γεγονότα στη ζωή μας, που δεν τα ελέγχουμε με απόλυτους όρους όπως τις επιλογές μας. Αυτό άλλοι το λένε μοίρα, άλλοι κάρμα και άλλοι πεπρωμένο. Αγκάλιασε τα δοθέντα της ζωής, και πορεύσου με αυτά προσπαθώντας πάντα για το καλύτερο…\nΠροηγούμενο άρθρο Ιγνωστικισμός ή ιγθεϊσμός\nΕπόμενο άρθρο Τελικά φιλία μεταξύ ανδρών και γυναικών υπάρχει;


Φέρελ: Mεγάλη ομάδα ο Παναθηναϊκός, ήρθα για να πάρω τη Euroleague\nΤις πρώτες του δηλώσεις ως παίκτης του Παναθηναϊκού έκανε ο Γιόγκι Φέρελ που έφτασε σήμερα (14/10) στην Αθήνα και αναμένεται να ενταχθεί στην ομάδα μετά το παιχνίδι με τη Ρεάλ Μαδρίτης.\nΟ Αμερικανός δήλωσε πως είναι ενθουσιασμένος που έρχεται σε μία μεγάλη ομάδα όπως οι Πράσινοι, ενώ τόνισε πως ο ίδιος έχει μάθει να είναι ηγέτης και να παίρνει την ομάδα στις πλάτες του.\n«Ήξερα για την υπέροχη πόλη και την ιστορία. Ήθελα να είμαι μέρος της ιστορίας. Αποφάσισα να έρθω εδώ. αφού μίλησα με τον ατζέντη μου. Είναι ένα κλαμπ υψηλού επιπέδου. Η Eurolaegue είναι η καλύτερη λίγκα εκτός του ΝΒΑ, ένιωσα ότι θέλω να είμαι εδώ.\nΘέλω να φέρω το πάθος μου και την εξυπνάδα μας. Στο ΝΒΑ έχω παίξει με πολύ καλούς παίκτες, θέλω να μεταφέρω την γνώση μου και το πάθος μου στο παρκέ».\nΕρωτηθείς αν μίλησε με τον Θανάση Αντετοκούνμπο και τι έμαθε για τους «πράσινους» απάντησε:\n«Όχι, δεν μιλήσαμε. Είναι πολύ απασχολημένος! Μίλησα με παίκτες που έχουν παίξει στην Euroleague και μου είπαν για την ομάδα, ότι είναι μία από τις καλύτερες εδώ».\nΓια τους φιλάθλους της νέας του ομάδας:\n«Είμαι έτοιμος! Έχω παίξει στην Ιντιάνα, που έχει μερικούς από τους καλύτερους φιλάθλους στις ΗΠΑ. Είμαι σίγουρα έτοιμος».\nΌσο για τον ρόλο του στο παρκέ:\n«Θα κάνω ό,τι χρειαστεί η ομάδα. Θα σκοράρω, θα πασάρω, θα παίξω άμυνα. Ό,τι χρειαστεί για να κερδίσουμε και να κατακτήσουμε τίτλους. Ήρθα εδώ για να κερδίσω την Euroleague. Όπου παίζω, θέλω να κερδίζω και να κατακτώ τίτλους».\nΤέλος, για το αν μίλησε με τον Δημήτρη Πρίφτη και για το αν νιώθει ηγέτης, σημείωσε:\n«Με καλωσόρισε, μου έστειλε κάποια βίντεο. Πάντα ήμουν ηγέτης και θέλω να δώσω το σωστό παράδειγμα. θα παίξω όσο πιο σκληρά και όσο πιο κοντά στις δυνατότητές μου γίνεται».\nΟ Γιόγκι Φέρελ μίλησε για το νέο κεφάλαιο στην καριέρα του που ανοίγει η έλευσή του στον Παναθηναϊκό, τονίζει ότι στόχος του είναι να...\nΠαναθηναϊκός: Πάτησε Ελλάδα ο Φέρελ\nΣτην Αθήνα έφτασε πριν από λίγη ώρα το νέο μεταγραφικό απόκτημα του Παναθηναϊκού, Γιόγκι Φερέλ και αναμένεται να ενταχθεί σύντομα στην ομάδα. https://fws.gr/panathinaikos-tin-pebti-14-10-i-afixi-tou-ferel/ Ο Αμερικανός γκαρντ...


Η Εταιρεία – Interkapa\nΑπό την ίδρυσή της το 2003, η ΙΝΤΕΡΚΑΠΑ πρωτοπορεί στο χώρο της εμπορίας και μεταφοράς χημικών προϊόντων καθιστώντας την μία από τις κορυφαίες εταιρείες στον κλάδο της. Οι ιδιόκτητες εγκαταστάσεις στο βιομηχανικό πάρκο Θεσσαλονίκης και ο ιδιόκτητος, πιστοποιημένος κατά ADR, στόλος φορτηγών-βυτίων τελευταίας τεχνολογίας, εξασφαλίζουν την άμεση μεταφορά και παράδοση των προϊόντων στις εγκαταστάσεις των συνεργατών.\nH ευρεία γκάμα προϊόντων που διαθέτει, συμπεριλαμβάνει πρώτες ύλες που χρησιμοποιούνται σχεδόν σε όλους τους τομείς της παραγωγικής βιομηχανίας και του εμπορίου, με αποτέλεσμα την δημιουργία ενός δικτύου συνεργατών και πελατών που εκτείνεται σε πανευρωπαϊκό επίπεδο.\nΒασική αρχή της εταιρείας είναι η συνεχής βελτίωση των υπηρεσιών, με σκοπό την καλύτερη εξυπηρέτηση των πελατών της. Η γνώση της αγοράς και η συνεχής εκπαίδευση του προσωπικού, εγγυάται την άριστη ποιότητα των παρεχόμενων υπηρεσιών.


Ξεκαθαρίζει ο δικηγόρος του Στάθη Παναγιωτόπουλου: «Δεν υπάρχει οικονομικό κίνητρο για τα βίντεο» - kaliterilamia.gr -->\nHome »Unlabelled » Ξεκαθαρίζει ο δικηγόρος του Στάθη Παναγιωτόπουλου: «Δεν υπάρχει οικονομικό κίνητρο για τα βίντεο»\nHome / Unlabelled / Ξεκαθαρίζει ο δικηγόρος του Στάθη Παναγιωτόπουλου: «Δεν υπάρχει οικονομικό κίνητρο για τα βίντεο»\nΑπέκλεισε ο δικηγόρος του Στάθη Παναγιωτόπουλου, Γιώργος Δακουράς, το ενδεχόμενο να υπάρχει οικονομικό κίνητρο πίσω από την ανάρτηση των «ροζ» βίντεο του πελάτη του με πρώην συντρόφους του σε sites πορνογραφικού περιεχομένου.\n«Επειδή έχει και μια ιδιαίτερη ποινική αξία, έχει κατηγορηματικά αποκλειστεί το ενδεχόμενο να υπάρχει οικονομικό κίνητρο πίσω τις πράξεις του, αυτή είναι η διαβεβαίωση που έχω και αυτό προκύπτει και από την μέχρι τώρα έρευνα, που περιμένουμε να τελειώσει. Έχει ζητήσει και ο ίδιος να ανοιχτούν οι λογαριασμοί του. Αυτό είναι και το κριτήριο, βάσει της νομολογίας, για να κριθεί ως κακούργημα η πράξη του. Κάθε πράξη που ελέγχεται από την Δικαιοσύνη κρίνεται με βάση το ισχύον ή το προηγούμενο Δίκαιο και όχι με τυχόν μελλοντικές μετατροπές του», επεσήμανε ο συνήγορος του Στάθη Παναγιωτόπουλου μιλώντας στον ΑΝΤ1 και την εκπομπή «Καλημέρα Ελλάδα».\nΕρωτηθείς για τα κίνητρα των πράξεων του πελάτη του, ο κ. Δακουράς απάντησε πως «πρόκειται για μια συγκεκριμένη περίοδο της ζωής του με παρεκκλίνουσα συμπεριφορά, που μπορεί να αποτελέσει αντικείμενο άλλης επιστήμης και όχι της νομικής».\nΠρωινή έξοδο για τον πρώην παρουσιαστή\nΒόλτα με τη σύζυγό του, πιασμένοι χέρι – χέρι, βγήκε ο Στάθης Παναγιωτόπουλος γύρω στις 9:30 το πρωί της Τετάρτης, μία ημέρα αφότου αφέθηκε ελεύθερος υπό όρους μετά την απολογία του για την ανάρτηση στο διαδίκτυο των ροζ βίντεο με συντρόφους του, εν αγνοία τους.\nΣύμφωνα με εικόνες που μετέδωσε «Το Πρωινό», ο Στάθης Παναγιωτόπουλος έκανε βόλτα με την σύζυγό του, η οποία φαίνεται ότι στέκεται στο πλευρό του παρά τις καταγγελίες εναντίον του.\nfrom Όλες οι ειδήσεις https://ift.tt/3EBJw8D


«Μπορεί να γίνει κορυφαίος επιθετικός» : england365.gr\n«Μπορεί να γίνει κορυφαίος επιθετικός»\nENGLAND365 12.12.2012 | 19.50\nΜε τα καλύτερα λόγια μίλησε για την αγωνιστική αξία του Μάριο Μπαλοτέλι ο Γιάγια Τουρέ, τονίζοντας πως ο Ιταλός επιθετικός έχει ότι χρειάζεται για να γίνει ένας από τους καλύτερους επιθετικούς της Πρέμιερ Λιγκ.\nΜπορεί η απόδοση του 22χρονου φορ των «πολιτών» στο ντέρμπι της περασμένης αγωνιστικής με τη Μάντσεστερ Γιουνάιτεντ να μην ήταν η αναμενόμενη, ωστόσο ο Ιβοριανός άσος έσπευσε να «στηρίξει» με τα λεγόμενά του το συμπαίκτη του στους πρωταθλητές Αγγλίας.\n«Ο Μάριο είναι ένας απίστευτος ποδοσφαιριστής, απλά κάποιες φορές νευριάζει με τον ίδιο του τον εαυτό. Ο κάθε παίκτης μπορεί να βελτιώνεται και προσωπικά μιλάω πολύ μαζί του. Φέτος ειδικά, έχει δουλέψει πάρα πολύ στις προπονήσεις. Είναι ένας εξαιρετικός χαρακτήρας και έχει τις δυνατότητες να εξελιχθεί σε έναν από τους κορυφαίους επιθετικούς της Πρέμιερ Λιγκ» ήταν τα λόγια του Τουρέ.


Θηρίο με αριστερό φαρμάκι , σε κατάσταση αναμονής - Contra.gr - Live Sports Magazine\nΘηρίο με αριστερό "φαρμάκι", σε κατάσταση αναμονής\nΑΠΟΣΤΟΛΗΣ ΧΟΡΤΑΤΟΣ ΤΕΛ. ΑΝΑΝΕΩΣΗ: 19 Ιουλ. 2016 | 13:40\nΟ Τόλης Χορτάτος καταγράφει τα δεδομένα που προσδιορίζουν τον ποδοσφαιριστή Ούγκο Αλμέιδα και συνιστά υπομονή για το τι θα καταφέρει εν τέλει να αποδώσει ο Πορτογάλος στην ΑΕΚ.\nΣτην Ελλάδα των δύο άκρων, που κυριαρχούν οι απόψεις του μηδενισμού ή της απόλυτης αποθέωσης, ο Ούγκο Αλμέιδα, ήρθε, υπέγραψε, ανακοινώθηκε και βρέθηκε στο επίκεντρο των σχολίων. Ο φορ "παλτό που ξέχασε να βάζει γκολ" για μερικούς ή ο "παιχταράς που θέλει μισή ευκαιρία για να σκοράρει" για κάποιους άλλους, είναι ο εκλεκτός της Ένωσης για τη γραμμή κρούσης της ομάδας, πάνω στον οποίο αναμένεται να βασίσει πολλά τη νέα σεζόν ο Τιμούρ Κετσπάγια.\nΓια το τι ακριβώς είναι ο Αλμέιδα, δεν έχουμε παρά να περιμένουμε για να το διαπιστώσουμε. Η αίσθηση που μπορεί να έχει ο καθένας όμως σχετικά με το τι θα καταφέρει με τα κιτρινόμαυρα ο Πορτογάλος, είναι σεβαστή, αλλά πάντα με την προϋπόθεση της επιφύλαξης.\nΑυτό που μπορούμε να πάρουμε ως βάση για να εξάγουμε συμπεράσματα, όσο το δυνατόν πιο κοντά στην πραγματικότητα, είναι στοιχεία από το βιογραφικό του, λαμβάνοντας πάντα υπόψη και άλλους παράγοντες που μπορεί να επηρέαζαν σε κάθε φάση της καριέρας του, την αγωνιστική συμπεριφορά και απόδοσή του.\nΒλέποντας ακόμη και πρόχειρα τα νούμερα του ποδοσφαιριστή, εύκολα συμπεραίνει κανείς ότι τα τελευταία χρόνια ο 32χρονος επιθετικός βρίσκεται σε φθίνουσα πορεία.\nΟ Αλμέιδα έφτασε στο πικ της καριέρας του, την πενταετία 2006-2011 που αγωνίστηκε στη Βέρντερ Βρέμης, διάστημα στο οποίο πέτυχε 63 γκολ σε 176 επίσημους αγώνες και οι πολύ καλές εμφανίσεις του συνεχίστηκαν στο διάστημα που πέρασε στην Τουρκία με την Μπεσίκτας, όπου έπαιξε σε 109 επίσημα ματς και σκόραρε 47 φορές.\nΑυτά τα χρόνια σε Βέρντερ και Μπεσίκτας, ο Αλμέιδα βρισκόταν ένα ασφαλές και γνώριμο περιβάλλον, στο οποίο είχε προσαρμοστεί και μπορούσε να αποδίδει σύμφωνα με τις δυνατότητές του. Στη συνέχεια, από το καλοκαίρι του 2014 μέχρι και το καλοκαίρι του 2016, αγωνίστηκε κατά σειρά σε Τσεζένα, Ανζί, Κουμπάν και Ανόβερο. Μέσα σε δύο χρόνια δεν κατάφερε να στεριώσει σε καμία από τις 4 ομάδες που έπαιξε με τα νούμερά του να είναι σχετικά μέτρια, καθώς σε 44 συμμετοχές σε όλες τις διοργανώσεις, πέτυχε 8 γκολ στο σύνολο.\nΣτην καριέρα του πάντως έχει συμμετάσχει συνολικά σε 432 επίσημους αγώνες, μετρώντας 145 γκολ, γεγονός διόλου αμελητέο.\nΣυμπεράσματα για το τι μπορεί να προσφέρει ο Αλμέιδα στην ΑΕΚ, μπορούν να προκύψουν και από το σωματότυπό του. Ο όγκος και το ύψος του (1,91 μ.) τον βοηθά να αποκτά πλεονέκτημα μέσα στην περιοχή όταν η μπάλα βρίσκεται στον αέρα, ενώ όταν υποδέχεται την υποδέχεται στα πόδια, σπάνια την κρατά, φροντίζοντας να παίρνει θέση που του επιτρέπει να σουτάρει χωρίς δεύτερη επαφή, κυρίως χρησιμοποιώντας το... φαρμακερό αριστερό του πόδι.\nΣτο VIDEO που ακολουθεί είναι συγκεντρωμένα τα γκολ του Πορτογάλου φορ από το 2011 και έπειτα (από την εποχή της Μπεσίκτας), με τα πλάνα να είναι ενδεικτικά για τον τρόπο παιχνιδιού του νέου μεταγραφικού αποκτήματος του "δικεφάλου".\nΗ ΝΕΑ 11ΑΔΑ\nΌσον αφορά στη θέση που θα αγωνίζεται ο Αλμέιδα στην 11άδα της ΑΕΚ (σε σύστημα 4-2-3-1), αυτή δεν θα είναι άλλη από την κορυφή της επίθεσης. Ο Αλμέιδα είναι "καθαρόαιμος" φορ περιοχής και δεν πρόκειται να τον δούμε να αγωνίζεται στα άκρα, όπως έχουμε δει να κάνει ο Αραβίδης και ο Τζεμπούρ πέρυσι.\nΜε την προσθήκη του Πορτογάλου, αρχίζει να παίρνει σιγά - σιγά μορφή η 11άδα με την οποία θα αγωνίζεται η Ένωση τη νέα σεζόν. Ας μην πάμε μακριά ωστόσο. Για την ώρα αρκεί να δούμε (στη φώτο αριστερά) πώς θα παρατάξει την ομάδα του ο Κετσαπάγια, στον αγώνα ρεβάνς με τη Σεντ Ετιέν στο ΟΑΚΑ, ματς το οποίο αναμένεται να είναι και το καθοριστικό για την πρόκριση στα πλέι οφ του Europa League.\nO Oύγκο Αλμέιδα και η θετική σούμα της ΑΕΚ\nΑλμέιδα, το θωρηκτό που δεν ντριμπλάρει


Συνελήφθη και ο τρίτος δραπέτης από τη Διεύθυνση Μεταγωγών - Κατοχικά Νεα\nby Κατοχικά Νέα 06/06/2019, 5:41 ΜΜ 2k Views 0 Votes 0 Comments\nH Διεύθυνση Μεταγωγών στην Πέτρου Ράλλη , Δευτέρα 3 Ιουνίου 2019. Τέσσερις Αλβανοί κρατούμενοι απέδρασαν, λίγο πριν από τις 04:00 τα ξημερώματα, από τη Διεύθυνση Μεταγωγών στην Πέτρου Ράλλη, ενώ αργότερα συνελήφθη ο ένας. Σύμφωνα με πληροφορίες από αστυνομικές πηγές, οι τέσσερις κρατούμενοι δραπέτευσαν κάτω από αδιευκρίνιστες συνθήκες έως τώρα, ενώ η αστυνομία εξαπέλυσε αμέσως ανθρωποκυνηγητό για τον εντοπισμό και τη σύλληψή τους. Ο ένας από τους δραπέτες συνελήφθη, στην περιοχή του Ρέντη, ενώ είναι σε πλήρη εξέλιξη οι έρευνες για τη σύλληψη και των υπολοίπων. ΑΠΕ-ΜΠΕ/ΑΠΕ-ΜΠΕ/Παντελής Σαίτας\nΣυνελήφθη πριν από λίγο και ο τρίτος δραπέτης από τη Διεύθυνση Μεταγωγών στην περιοχή της Νέας Σμύρνης.\nΑστυνομικοί του Τμήματος Εγκλημάτων κατά Ιδιοκτησίας της Ασφάλειας Αττικής συνέλαβαν τον 35χρονο επικίνδυνο κακοποιό, ενώ περπατούσε στην οδό Βρυούλων, στη Νέα Σμύρνη. Οι αστυνομικοί αιφνιδίασαν τον δραπέτη και έτσι δεν πρόλαβε να αντιδράσει, ενώ δεν βρέθηκε επάνω του όπλο.\nΠλέον, οι έρευνες της αστυνομίας εστιάζονται στον εντοπισμό και τη σύλληψη και του τέταρτου κακοποιού.


Θαύματα Αγίας Ζώνης (μέρος 7ο) | Διακόνημα\n«Παίρνω την ευκαιρία να σάς γράψω σχετικά με ένα θαύμα, που έκανε η Μεγαλόχαρη σε μένα και τον σύζυγό μου.\nΕίμασταν ενάμιση χρόνο παντρεμένοι και προσπαθούσαμε να κάνουμε ένα παιδί, χωρίς όμως να το καταφέρουμε. Είχαμε ξοδέψει πολλά λεφτά στους γιατρούς, οι οποίοι μάς έλεγαν ότι είμαστε απόλυτα υγιείς και ότι δεν υπήρχε λόγος να ανησυχούμε. Με την πάροδο όμως του χρόνου γίναμε πιο νευρικοί και τσακωνόμασταν συνεχώς χωρίς λόγο. Η αιτία ήταν πάντοτε η έλλειψη παιδιού.\nΔοξάζω το όνομα και την Χάρη της, που μάς βοήθησε. Είμαι σίγουρη ότι θα είναι πάντα στο πλευρό μου μέχρι να γεννήσω και στην συνέχεια θα είναι δίπλα στο παιδί μου για να το προσέχει».\nΛ. και Ε. Ε.\nΘεολογική Σχολή της Σερβικής Ορθόδοξης Εκκλησίας\n«Σάς απευθύνω αυτή την επιστολή εκ μέρους ενός νυμφευμένου ζεύγους, και οι δύο Σέρβοι ορθόδοξοι, ιατροί εις το επάγγελμα, οι οποίοι αντιμετωπίζουν πρόβλημα στην σύλληψη παιδιού.\nΓι’ αυτό το λόγο, ταπεινότατα σάς ζητώ να στείλετε μία απ’ αυτές τις κορδέλες σε αυτό το νεαρό ζεύγος που έχει ανάγκη».\nΟ πνευματικός μας μάς έλεγε πάντα να μή χάνουμε τις ελπίδες και την πίστη μας στον Θεό και την Παναγία. Με αφορμή αυτό αποφάσισα να επισκεφθώ το Άγιον Όρος. Τότε ήλθα και στο μοναστήρι σας.\nΟ μοναχός-εκκλησάρης μου έδωσε φυλαχτό από την Τιμία Ζώνη της Παναγίας και μου είπε ότι κάνοντας προσευχή και ακουμπώντας το σχοινάκι στην κοιλιά της συζύγου μου την ώρα που κοιμόταν, η Παναγία θα μάς βοηθούσε.\nΓυρίζοντας από το Άγιον Όρος ήμουν γεμάτος συναισθήματα χαράς και ελπίδας ότι η Παναγία θα μάς βοηθούσε.\nΜετά από 15 ημέρες η σύζυγός μου μου ανακοίνωσε με μεγάλη χαρά και συγκίνηση ότι το θαύμα έγινε. Ενημερώνοντας τον γιατρό μας τηλεφωνικώς ότι η σύζυγός μου ήταν σε ενδιαφέρουσα, δεν πίστευε στα λόγια μας, με αποτέλεσμα να μάς ζητήσει να τον επισκεφθούμε.\n«Πριν λίγο καιρό κάποιος φίλος μου, βλέποντας ότι εγώ και η σύζυγός μου δεν αποκτούσαμε παιδιά, μάς έφερε από την Ιερά Μονή σας την κορδέλα που είναι ευλογημένη στην Τιμία Ζώνη της Υπεραγίας Θεοτόκου. Αμέσως μόλις την φόρεσε η σύζυγός μου, έμεινε έγκυος. Σήμερα ολοκληρώνει τον 4ο μήνα και όλα βαίνουν καλώς. Παρόμοια ήταν και περίπτωση του φίλου μου, ο οποίος σήμερα έχει μία υγιή κόρη.\nΘα ήθελα να σάς εκφράσω τις θερμές μου ευχαριστίες και να σάς παρακαλέσω να μου αποστείλετε μία ευλογημένη κορδέλα, για να την δώσω σε ένα φιλικό ζευγάρι πιστών».\n40. Προσπαθούσε επί χρόνια να κάνει παιδί\n«Σε προηγούμενη επιστολή σας μάς στείλατε μία κορδελίτσα ευλογημένη στην Τιμία Ζώνη της Παναγίας. Μία πολύ καλή μας φίλη προσπαθούσε επί χρόνια να κάνει παιδί και της την δώσαμε εξηγώντας της τί πρέπει να κάνει. Αυτή την στιγμή βρίσκεται στον έκτο μήνα της κυήσεως καί, όπως καταλαβαίνετε, δοξάζει την Παναγία συνεχώς».\n41. Έκαναν προσπάθεια, αλλά τίποτα\n«Ο Αχιλλέας και η Ιωάννα είναι 4 χρόνια παντρεμένοι και δεν είχαν παιδιά. Η Ιωάννα έκανε δύο αποβολές. Έκαναν προσπάθεια, αλλά τίποτα. Της δίνω την κορδέλα της Αγίας Ζώνης με το χαρτάκι που γράφει για εγκράτεια, νηστεία και εξομολόγηση. Την φόρεσε καί, ω του θαύματος, έμεινε έγκυος με την βοήθεια της Υπερευλογημένης Θεοτόκου. Με πήρε τηλέφωνο με απερίγραπτη χαρά, για να μου το ανακοινώσει. Τώρα βρίσκεται στην αρχή της εγκυμοσύνης».


«ΦΑΛΤΣΑΣ ΑΡΙΣΤΕΡΑΣ…ΚΑΜΩΜΑΤΑ!..».- | ` LOKRIS NEWS +\n«Αργησα τόσο στην πορεία μου στον κόσμο,που ήρθε\nτο σούρουπο κι’έχασα τον δρόμο μου για πάντα!»… -\nΚατα καλόκαιρο. Η πολιτική…χύτρα κτυπάει…καπάκι!.Το πολιτικό θεμόμετρο στο…κόκκινο!. Μπλέξαν οι…γραμμές μας.Κι’ενώ οι περισσότεροι,λόγω ανέχειας,ορίζουν τις διακοπές σχεδόν απαγορευτικές,ωρισμένοι φροντίζουν για ανυπόφορη ένταση…καύσωνα ,μέσα στον καύσωνα!.Σε σημείο που από την θερινή ραστώνη να μετατρέπεται το…πόπολο σε παρακολουθητές φιλέριδος πολιτικής αντιμετώπισης.\nΟ λόγος για κρίσεις,επικρίσεις ,δικανικές σκιαμαχίες, αντιθεσμικές πρωτόγνωρες παρεμβάσεις.Θύμα η πολύπαθη ελληνική Δικαιοσύνη. Κλίμα πολιτικά βορβορώδες.Εξεταστικές για την υγεία,για τα εξοπλιστικά, τηλεφωνα υπουργών σε βαρυποινίτες και το σπουδαιότερο: Δηκτικότατη παρεμβατική κριτική από πλευράς των κυβερνώντων σε αποφάσεις των Ανωτάτων δικαστηρίων της χώρας.\n«Σύντροφοι»,στα νομικά οι έννοιες δεν είναι ποσοτικές ,αλλά κυρίως ποιοτικές. Σαφώς κάθε κρίση σε αποφάσεις της δικαιοσύνης είναι θεμιτή. Όμως,όντας φορέας εξουσίας είναι ανεπίτρεπτο να περιφέρεσαι ως Ατλας και να σχολιάζεις ,αποδοκιμάζεις, απαξιώνεις η καταδικάζεις αποφάσεις της δικαιοσύνης όταν δεν σε …βολεύουν. Πολύ περισσότερο όταν κυβερνάς. Αντιθέτως, κατά συνταγματική επιταγή ,οφείλεις συνεχή…θεματοφυλακή και αδιάλλειπτη επαγρύπνηση για προστασία της «Ασφάλειας Δικαίου» της χώρας.\nΕνδέχεται αποφάσεις να μήν σου είναι αρεστές. Πρεπει να σου είναι σεβαστές. Στη Δημοκρατία οι πάντες και τα πάντα υπόκεινται σε έλεγχο και λογοδοσία. Προφανώς και κατά συμπερασματική νομοτέλεια ,κάθε είδους κριτική ,οφείλει να είναι στο πλαίσιο του επιτρεπτού. Αλλως πως, συμπεριφέρομαι με αδόκιμο τρόπο; Καταργώ δηλαδή την δικαιοσύνη στα μάτια και την συνείδηση των…κοινωνών πολιτών;\nΑθέμιτες παρεμβάσεις στη δικαιοσύνη θρυλούνται ανέκαθεν. Αργός ο ρυθμός απονομής της όντως .Αμαρτήματα ,ίσως. Δυσπιστία…ίσως. Ομως εως εδώ.\nΔεν μπορεί ο Πρωθυπουργός με δηλώσεις του να λογίζει απερίφραστα την δικαιοσύνη εν γένει ως «Θεσμικό Εμπόδιο», συμπληρώνοντας πως «Το καλό το παλληκάρι ξέρει κι’άλλο μονοπάτι !». Είναι πρωτάκουστο! οι θεσμοί της δημοκρατίας να τίθενται υπό αμφισβήτηση. Ειναι σήψη. Είναι παρακμή.Είναι πρόκριμα δυσεπούλωτου θεσμικού …τραύματος.\nΕίναι τουλάχιστον απαράδεκτο, από του βήματος της Βουλής ,υπουργός αναπλ. της δικαιοσύνης να μιλά για «Δικαστές και Εισαγγελείς τυφλούς και με ωτασπίδες!». Δεν μπορεί υπουργοί να σχολιάζουν σκαιά και επικριτικά αποφάσεις με…ρίμες και…μαντινάδες !. Είναι παρέκκλιση-πρόκληση-προσβολή σ’άυτό καθεαυτό το «τελευταίο οχυρό της Δημοκρατίας».Στο τελευταίο…αποκούμπι για τον πολίτη.\nΗ Δικαιοσύνη θέλει σεβασμό.Τον σεβασμό όμως τον κερδίζεις…!. Είναι θεσμική υποβάθμιση αυτό το…χαρτομάνι των ανακοινώσεων. Από τη μια τα κυβερνητικά non-papers κι’από την άλλη οι τρείς Ενώσεις Δικαστών και Εισαγγελέων που μιλούν για προσβολή και καταπάτηση της Αρχής διάκρισης των τριών εξουσιών του τόπου και προσβολή του Δημοκρατικού πολιτεύματος.. Η περίοδος τεταμένη. Πύρ ομαδόν κατά των κυβερνητικών χειρισμών και από το σύνολο της αντιπολίτευσης.\nΓια πρωτη φορά στα χρονικά της ελληνικής πολιτείας,τα πράγματα στο μη παρέκει. Εφθασε ακόμα και ο Δικηγορικός Σύλλογος Αθηνών να μιλά για «Κυβέρνηση που έχει δυσανεξία στην νομιμότητα!».\n«Σύντροφοι» χωρίς διάκριση εξουσιών δεν υπάρχει Δημοκρατία,υπάρχειασυδοσία…μπάχαλο!.Κάτι ήξερε ο Μοντεσκιέ.\nΚαι ενώ όλα τά’χαμε,στοιχειώνουν την κυβέρνηση οι αποκαλύψεις για το…Βαρουφάκειο Bet-coins. Επαφές,λέει, πρωτοκλασάτων σε σπίτια για σχέδιο Παράλληλων Πληρωμών με…χαρτάκια και…κουπόνια,για L.e.t.s ,για «κυκλικές συναλλαγές»,που θα ονομάζονταν ,λέει, σχέδιο, «νόμισμα κινηματικό!».Και που δεν ήταν μυστικό αφού είχε κοινοποιηθεί και στο υπουργικό συμβούλιο!. Βρέ πως επαληθεύονται και επιβεβαιώνονται κάποιες από καιρό υποψίες; Θέμα …πρώτον και βασικό: Η Δημοκρατία…σιχαίνεται τις συνωμοσίες!.-\n«Σύντροφοι», τίποτα δεν μένει κρυφό. Μα,τίποτα!.Να είστε βέβαιοι. Αντε τώρα να διαψεύσετε υπουργούς σας που το επιβεβαίωσαν.Το… μότο σας ,ο ισχυρισμός σας για «περσινά ξυνά σταφύλια»,είναι αστείο, δεν πείθει,δεν φθάνει. Ο,τι κάνετε είναι πλέον καταφανής πράξη αντιρρόπησης του πολιτικού σας αδιεξόδου.Αφήστε την δικαιοσύνη ήσυχη!.\nΣυμπέρασμα: «Κάτι σάπιο υπάρχει στο…Βασίλειο της Δανιμαρκίας!».-\nΌμως ο Σαίξπηρ είπε και κάτι άλλο: «Αργησα τόσο στην πορεία μου στον κόσμο ,που ήρθε το σούρουπο κι’εχασα τον δρόμο μου για πάντα!». Μάλλον σας ταιριάζει…. «Σύντροφοι»,ο τόπος είναι σε …σούρουπο και σείς με τα …καμώματά σας χάσατε το δρόμο σας. Για πάντα!….-


Η αποστολή θα εκτελείται από τη συνεργαζόμενη εταιρεία ταχυμεταφορών υπό το διακριτικό τίτλο "ΕΛΤΑ Courier". Οι Εκδόσεις Δίσιγμα (disigma.gr) θα προωθούν τα προσωπικά στοιχεία του πελάτη, όπως ονοματεπώνυμο, διεύθυνση αποστολής και τηλέφωνο στην εταιρεία ταχυμεταφορών, ώστε να είναι εφικτή η παράδοση της παραγγελίας του. Η παράδοση της παραγγελίας γίνεται στο χώρο του πελάτη ή οπουδήποτε αλλού ο πελάτης υποδεικνύει.\nΈΞΟΔΑ ΑΠΟΣΤΟΛΗΣ - ΑΠΟΣΤΟΛΗ ΣΤΟ ΕΣΩΤΕΡΙΚΟ\nΗ αποστολή προϊόντων βάρους έως δύο κιλών, αξίας άνω των 40,00 € εντός της Ελληνικής Επικράτειας γίνεται χωρίς επιβάρυνση εξόδων αποστολής.\nΚατά τα’ άλλα ισχύουν τα εξής:\nΤα έξοδα αποστολής συμπεριλαμβάνουν ΦΠΑ, θα συνυπολογίζονται και θα περιλαμβάνονται με ειδική μνεία στο συνολικό αντίτιμο της αγοράς.\nΠΡΟΘΕΣΜΙΑ ΠΑΡΑΔΟΣΗΣ - ΕΥΘΥΝΗ ΜΕΤΑΦΟΡΑΣ\nΣτον αγοραστή παρέχεται η δυνατότητα ακύρωση της παραγγελίας μέχρι την παράδοση του προϊόντος προς παράδοση.


22 έως 28/09/2020 ΚΡΗΤΗ (γύρος νησιού) – Patakis Travel – Εκδρομές, Ταξίδια, Ταξιδιωτικά γραφεία, Προσφορές ταξιδιών\n22 έως 28/09/2020 ΚΡΗΤΗ (γύρος νησιού)\nΗ Κρήτη είναι το μεγαλύτερο και πολυπληθέστερο νησί της Ελλάδας και το πέμπτο σε έκταση μεγαλύτερο της Μεσογείου, μετά τη Σικελία την Σαρδηνία την Κύπρο και την Κορσική. Πρωτεύουσα και μεγαλύτερη πόλη της είναι το Ηράκλειο, το οποίο είναι έδρα της περιφέρειας Κρήτης που συμπεριλαμβάνει γειτονικά νησιά και νησίδες. Με πληθυσμό 623.065 κατοίκων, περίπου 160 χιλιόμετρα νότια της ελληνικής ηπειρωτικής χώρας και εκτεινόμενη από τα δυτικά προς τα ανατολικά, βρέχεται βόρεια από το Κρητικό και νότια από το Λιβυκό πέλαγος. Αποτελεί σημαντικό κομμάτι της οικονομίας και της πολιτισμικής κληρονομιάς της Ελλάδος, διατηρώντας τα δικά της πολιτισμικά στοιχεία. Κατά τα έτη 3000 π.Χ.–1400 π.Χ. ήκμασε στο νησί ο Μινωικός πολιτισμός, ο αρχαιότερος πολιτισμός της Ευρώπης, με κυριότερα κέντρα του την Κνωσσό, τη Φαιστό, τα Μάλια, τη Ζάκρο και τα Γουρνιά όπου βρέθηκαν ανακτορικά συγκροτήματα.\nΤιμή συμμετοχής ανά άτομο σε δίκλινο: 330,00€\nΜεταφορά-περιηγήσεις με πολυτελές πούλμαν\nΕισιτήρια πλοίου ΠΕΙΡΑΙΑΣ - ΗΡΑΚΛΕΙΟ και ΧΑΝΙΑ - ΠΕΙΡΑΙΑΣ με οικονομική θέση (επιβάρυνση 15€ το άτομο ανά διαδρομή σε τετράκλινη καμπίνα)\n4 διανυκτερεύσεις με πρωινό σε δίκλινα δωμάτια σε ξενοδοχεία\nΤοπικός ξεναγός για τους αρχαιολογικούς χώρους\nΓεύματα, ποτά και αναψυκτικά\n1η μέρα: ΠΕΙΡΑΙΑΣ – ΗΡΑΚΛΕΙΟ\nΑναχώρηση από Αθήνα 08:00 μμ για το λιμάνι του Πειραιά, όπου επιβίβαση στο πλοίο και απόπλους για Ηράκλειο.\n2η μέρα ΕΛΟΥΝΤΑ – ΠΛΑΚΑ – ΑΓΙΟΣ ΝΙΚΟΛΑΟΣ - ΗΡΑΚΛΕΙΟ\nΆφιξη νωρίς το πρωί στο λιμάνι του Ηρακλείου, επιβίβαση στο λεωφορείο και ξεκινάμε την εκδρομή μας στην υπέροχη Κρήτη με προορισμό το Νομό Λασιθίου. Στην όμορφη διαδρομή μας θα σταματήσουμε για προσκύνημα στην Ιερά Μονή Αγ. Γεωργίου Σεληνάρι πάνω στην Εθνική Οδό, που βρίσκεται στην καρδιά του ομώνυμου φαραγγιού και απ΄ όπου πήρε το όνομά της. Οι Κρητικοί θεωρούν ότι είναι γρουσουζιά να περάσουν από τον Άγ. Γεώργιο χωρίς να σταματήσουν να ανάψουν το κεράκι τους. Συνεχίζουμε τη διαδρομή μας για την κοσμοπολίτικη Ελούντα που είναι κτισμένη στην τοποθεσία της αρχαίας μινωικής πόλης «Ολούς», μία από τις ισχυρότερες πόλεις της Κρητικής αρχαιότητας. Σήμερα η περιοχή είναι ένα παγκοσμίου φήμης τουριστικό θέρετρο και κάθε χρόνο φιλοξενεί υπό άκρα μυστικότητα αρχηγούς κρατών και προσωπικότητες της διεθνούς οικονομικής, πολιτικής, αθλητικής και καλλιτεχνικής ελίτ. Με την υπέροχη θέα προς το μικρό νησί της «Κολοκύθας», θα παραμείνουμε στην περιοχή για καφεδάκι και μπάνιο. Επίσης μπορούμε να επισκεφτούμε σε κοντινή απόσταση τις παλιές αλυκές, τους παλιούς πέτρινους ανεμόμυλους και τον «Πόρο», τη στενή διώρυγα που άνοιξε ο γαλλικός στρατός το 1897 για να συνδέσει τον Κόλπο του Μιραμπέλου με τον Κόλπο του Κόρφου. Στη συνέχεια θα αναχωρήσουμε για τη γραφική Πλάκα, τον οικισμό που αναπτύχθηκε για να εξυπηρετεί τις ανάγκες των ζωντανών ΄΄νεκρών΄΄ του νησιού της Σπιναλόγκας, καθώς από εκεί μεταφέρονταν με τις βάρκες οι προμήθειες αλλά και οι ίδιοι οι ασθενείς. Παραμονή στην περιοχή για γεύμα και μεταφορά (προαιρετικά) με το καραβάκι στο ΄΄μαρτυρικό’’ νησί, όπου θα περιηγηθούμε στους χώρους του Ενετικού οχυρού. Το νησί αποτέλεσε τόπο εξορίας λεπρών, καταφύγιο επαναστατών αλλά και κρίκο επικοινωνίας με το Κάιρο την περίοδο της Κατοχής. Επιστροφή στην Πλάκα και αναχώρηση για τον όμορφο Άγιο Νικόλαο με την Λίμνη Βουλισμένη, που πολλοί αστικοί μύθοι συνδέονται με το όνομά της. Αναφέρεται ότι δεν υπάρχει πυθμένας και ότι η λίμνη συνδέεται με το ηφαίστειο της Σαντορίνης, καθώς στην τελευταία έκρηξη του ηφαιστείου, τα νερά της φούσκωσαν και πλημμύρισαν τις γύρω απ΄αυτήν αποθήκες. Θα παραμείνουμε στην περιοχή για τον απογευματινό μας καφέ και στη συνέχεια θα πάρουμε το δρόμο της επιστροφής για Ηράκλειο. Άφιξη στο ξενοδοχείο, τακτοποίηση στα δωμάτια και ελεύθερος χρόνος για να γνωρίσουμε τη νυχτερινή ζωή της πόλης. Διανυκτέρευση.\n3η μέρα ΚΝΩΣΣΟΣ - ΗΡΑΚΛΕΙΟ (γνωριμία πόλης)\nΜετά το πρωινό, θα αναχωρήσουμε για να επισκεφτούμε το ψηλότερο σημείο των Τειχών του Ηρακλείου, τον προμαχώνα Μαρτινέγκο. Εκεί βρίσκεται ο λιτός τάφος του σπουδαίου Κρητικού συγγραφέα Νίκου Καζαντζάκη με ένα ξύλινο σταυρό και μία πλάκα με χαραγμένη πάνω της τη γνωστή φράση που έγραψε και πρέσβευε ο ίδιος « Δεν ελπίζω τίποτα. Δεν φοβάμαι τίποτα. Είμαι Ελεύθερος». Μικρή παραμονή και στη συνέχεια θα επισκεφτούμε τον Μητροπολιτικό Ναό του Αγίου Μηνά. Επιβίβαση στο λεωφορείο και αναχώρηση για το παλάτι της Κνωσσού, το πιο σημαντικό δείγμα του Μινωικού πολιτισμού συνδεδεμένο με συναρπαστικούς μύθους. Αφού περιηγηθούμε και ξεναγηθούμε στο χώρο, θα αναχωρήσουμε για το κέντρο του Ηρακλείου. Θα επισκεφτούμε και θα ξεναγηθούμε στο Αρχαιολογικό Μουσείο της πόλης, το οποίο είναι από τα πιο μεγάλα και αξιόλογα μουσεία στην Ελλάδα και ένα από τα σημαντικότερα στην Ευρώπη. Συνεχίζουμε την περιήγησή μας και θα δούμε την κεντρική Πλατεία των Λιονταριών, τη Βασιλική του Αγίου Μάρκου όπου σήμερα βρίσκεται η Δημοτική Πινακοθήκη της πόλης, την Ενετική Λότζια που στεγάζει το Δημαρχείο, τον Ι. Ναό του Αγίου Τίτου που κατασκευάστηκε το 1869 ως Γενί Τζαμί και το 1925 αποδόθηκε στη Χριστιανική λατρεία. Τέλος θα καταλήξουμε στο δυτικό λιμενοβραχίονα, όπου βρίσκεται το Ενετικό Φρούριο Κούλες και το πανέμορφο μικρό λιμανάκι με τα ψαροκάικα. Ελεύθερος χρόνος για το υπόλοιπο της ημέρας. Διανυκτέρευση.\n4η μέρα ΜΟΝΗ ΑΡΚΑΔΙΟΥ – ΡΕΘΥΜΝΟ - ΧΑΝΙΑ\nΜετά το πρωινό μας, αναχωρούμε για τη δυτική Κρήτη, με πρώτη στάση στην ιστορική Μονή Αρκαδίου. Πρόκειται για το ιστορικότερο Μοναστήρι της Κρήτης, το οποίο διαδραμάτισε πολύ σπουδαίο ρόλο στον αγώνα των Κρητικών για την ελευθερία. Συνεχίζουμε για την πανέμορφη πόλη του Ρεθύμνου . Θα επισκεφτούμε το ενετικό φρούριο Φορτέτζα, την Κρήνη Ριμόντι, τον Ι. Ναό των Τεσσάρων Μαρτύρων, την Πλατεία των Μικρασιατών όπου βρίσκεται το Σπίτι του Πολιτισμού, καθώς και το Ωδείο της πόλης που στεγάζεται στο παλιό Τζαμί Νερατζέ. Θα έχουμε ελεύθερο χρόνο να περπατήσουμε στα γραφικά σοκάκια και το απόγευμα θα αναχωρήσουμε με προορισμό τα υπέροχα Χανιά. Τακτοποίηση στο ξενοδοχείο και ελεύθερος χρόνος. Το βράδυ (προαιρετικά) θα διασκεδάσουμε σε εστιατόριο με ζωντανή μουσική. Διανυκτέρευση.\n5η μέρα ΘΕΡΙΣΟΣ – ΛΙΜΝΗ ΚΟΥΡΝΑ – ΑΡΓΥΡΟΥΠΟΛΗ - ΧΑΝΙΑ\nΠρωινό, επιβίβαση στο λεωφορείο και εν μέσω του καταπράσινου θερισιανού φαραγγιού, θα φτάσουμε στο ιστορικό χωριό Θέρισο, όπου θα επισκεφτούμε το Μουσείο Εθνικής Αντίστασης, στο οποίο εκτίθενται κειμήλια και πλούσιο φωτογραφικό υλικό από την ταραγμένη εκείνη περίοδο. Στη συνέχεια θα μεταβούμε στην πανέμορφη Λίμνη Κουρνά, τη μοναδική λίμνη γλυκού νερού που υπάρχει στην Κρήτη. Αποτελεί σημαντικό υδροβιότοπο και προστατεύεται από τη Natura 2000. Αφού απολαύσουμε το καφεδάκι μας στο όμορφο αυτό μέρος, θα συνεχίσουμε τη διαδρομή μας για την καταπράσινη Αργυρούπολη. Στην εξωτική τοποθεσία «Πηγές» με τη βλάστηση από υπεραιωνόβιους πλάτανους, υπάρχουν μικροί πανέμορφοι καταρράκτες, μικρές λίμνες αλλά και πολλά ρυάκια με γάργαρα τρεχούμενα νερά που κινούσαν αρκετούς νερόμυλους. Θα έχουμε χρόνο για το μεσημεριανό μας γεύμα (ελεύθερη επιλογή) και στη συνέχεια θα επιστρέψουμε στα Χανιά. Διανυκτέρευση.\n6η μέρα ΑΚΡΩΤΗΡΙ ΧΑΝΙΩΝ - ΧΑΝΙΑ\nΜετά το πρωινό, θα τακτοποιήσουμε τις αποσκευές μας στο λεωφορείο και θα αναχωρήσουμε με προορισμό το Ακρωτήρι . Πρώτη στάση θα κάνουμε στην Ι. Μονή της Αγίας Τριάδας των Τζαγκαρόλων, ένα από τα πιο σημαντικά μοναστηριακά συγκροτήματα του τέλους της Βενετοκρατίας στην Κρήτη. Στο ιστορικό Μοναστήρι το οποίο είναι φημισμένο για την παράδοση και τις εκλεκτές ποικιλίες αμπέλου, παράγεται ο φημισμένος εξαίρετος οίνος του. Αφού περιηγηθούμε στο χώρο, θα συνεχίσουμε τη διαδρομή μας προς τους Τάφους των Βενιζέλων. Βρίσκονται σε μια ιστορική τοποθεσία, δίπλα στον Ενετικό ναό του Προφήτη Ηλία με μοναδική θέα προς τα Χανιά. Στο διαμορφωμένο χώρο δίπλα από το ναό έχουν ταφεί ο εθνάρχης Ελευθέριος Βενιζέλος και ο γιος του Σοφοκλής , μετέπειτα Πρωθυπουργός της Ελλάδας. Στη συνέχεια θα επιστρέψουμε στην πόλη των Χανίων. Θα δούμε τη Δημοτική Αγορά, τη συνοικία Σπλάντζια στην παλιά πόλη, το πανέμορφο λιμάνι με τον ενετικό φάρο, το Ναυτικό Μουσείο Κρήτης που βρίσκεται στο φρούριο Φιρκάς, τα ΄΄Μαχαιράδικα΄΄ και θα κάνουμε τη βόλτα μας στα σοκάκια της παλιάς πόλης. Θα έχουμε ελεύθερο χρόνο για μεσημεριανό γεύμα και αργότερα θα μεταβούμε στο λιμάνι της Σούδας. Επιβίβαση στο καράβι και αναχώρηση για Πειραιά. Διανυκτέρευση εν πλω.\n7η μέρα ΠΕΙΡΑΙΑΣ - ΑΘΗΝΑ\nΆφιξη το πρωί στο λιμάνι του Πειραιά αποβίβαση και αναχώρηση για Αθήνα.


Η PSA πούλησε το 7% των μετοχών που κατέχει στην Faurecia, αντλώντας 308 εκατ. ευρώ - Metaforespress\nΟ όμιλος PSA, που έχει υπό την ιδιοκτησία του την Peugeot, δήλωσε ότι άντλησε 308 εκατ. ευρώ από την πώληση του 7% των μετοχών της εταιρείας ανταλλακτικών αυτοκινήτου Faurecia που είχε στην κατοχή της.\nΤα έσοδα θα καταβληθούν στους μετόχους μετά τη συγχώνευσή της με τη Fiat Chrysler.\nΗ γαλλική αυτοκινητοβιομηχανία είχε δηλώσει, νωρίτερα αυτή την εβδομάδα, ότι θα πουλήσει το μερίδιό της στη Faurecia, ως μέρος της συμφωνίας για τη συγχώνευση με τη Fiat Chrysler.\nΤα έσοδα θα διανεμηθούν στους μετόχους της Stellantis -της συγχωνευμένης εταιρείας που πρόκειται να δημιουργηθεί το α΄ τρίμηνο του 2021- σε μετρητά, παράλληλα με τη διανομή του υπόλοιπου 39% της συμμετοχής της PSA, στη Faurecia.\nStellantis to halt production at Italian car plant in April, union says\nΔικαιώθηκε πολωνική εταιρεία για τις χρεώσεις διοδίων σε γερμανικούς αυτοκινητόδρομους


ΔΥΝΑΜΙΚΗ ΚΑΙ ΜΕ ΑΡΚΕΤΟ ΚΟΣΜΟ Η ΜΕΓΑΛΗ ΣΥΓΚΕΝΤΡΩΣΗ ΣΤΗΝ ΘΕΣΣΑΛΟΝΙΚΗ ΚΑΤΑ ΤΟΥ ΥΠΟΧΡΕΩΤΙΚΟΥ ΕΜΒΟΛΙΑΣΜΟΥ – ΟΙ ΕΛΛΗΝΕΣ ΞΕΧΥΘΗΚΑΝ ΣΤΟΥΣ ΔΡΟΜΟΥΣ ΚΑΙ ΠΡΟΚΑΛΟΥΝ ΣΕΙΣΜΟ! - ΤΟ ΒΗΜΑ ΤΗΣ ΒΟΧΑΣ\nHome / ΕΛΛΑΔΑ / ΕΜΒΟΛΙΑ / ΕΠΙΚΑΙΡΟΤΗΤΑ / ΔΥΝΑΜΙΚΗ ΚΑΙ ΜΕ ΑΡΚΕΤΟ ΚΟΣΜΟ Η ΜΕΓΑΛΗ ΣΥΓΚΕΝΤΡΩΣΗ ΣΤΗΝ ΘΕΣΣΑΛΟΝΙΚΗ ΚΑΤΑ ΤΟΥ ΥΠΟΧΡΕΩΤΙΚΟΥ ΕΜΒΟΛΙΑΣΜΟΥ – ΟΙ ΕΛΛΗΝΕΣ ΞΕΧΥΘΗΚΑΝ ΣΤΟΥΣ ΔΡΟΜΟΥΣ ΚΑΙ ΠΡΟΚΑΛΟΥΝ ΣΕΙΣΜΟ!\nΔΥΝΑΜΙΚΗ ΚΑΙ ΜΕ ΑΡΚΕΤΟ ΚΟΣΜΟ Η ΜΕΓΑΛΗ ΣΥΓΚΕΝΤΡΩΣΗ ΣΤΗΝ ΘΕΣΣΑΛΟΝΙΚΗ ΚΑΤΑ ΤΟΥ ΥΠΟΧΡΕΩΤΙΚΟΥ ΕΜΒΟΛΙΑΣΜΟΥ – ΟΙ ΕΛΛΗΝΕΣ ΞΕΧΥΘΗΚΑΝ ΣΤΟΥΣ ΔΡΟΜΟΥΣ ΚΑΙ ΠΡΟΚΑΛΟΥΝ ΣΕΙΣΜΟ!\nby ΤΟ ΒΗΜΑ ΤΗΣ ΒΟΧΑΣ on Δεκεμβρίου 06, 2021 in ΕΛΛΑΔΑ, ΕΜΒΟΛΙΑ, ΕΠΙΚΑΙΡΟΤΗΤΑ\nΜεγάλη πορεία που τρόμαξε το Μαξίμου στη Θεσσαλονίκη χθες το βράδυ. Δεν το περίμεναν. Τι θα γίνει στην Αθήνα;;\nΜε αντίσκηνα και sleeping bags έφτασαν έξω από το δημαρχείο Θεσσαλονίκης άτομα που αντιτίθενται στον υποχρεωτικό εμβολιασμό.\nΜετά τη λήξη της πορείας, οι διαδηλωτές αφότου έψαλλαν τον Εθνικό Ύμνο έβγαλαν τα αντίσκηνα και τα sleeping bags και κάλεσαν όλους τους συμμετέχοντες να διανυκτερεύσουν έξω από το δημαρχείο προκειμένου να διαμαρτυρηθούν για τον υποχρεωτικό εμβολιασμό στους άνω των 60.\nΑστυνομικές δυνάμεις είχαν παραταχθεί μπροστά από το δημαρχείο και δεν άφηναν τους διαδηλωτές να φτάσουν πιο μέσα.\nΦωνάζοντας συνθήματα έστησαν τις σκηνές και μέσω διαδικτυακού καλέσματος ζήτησαν όλο και περισσότερα άτομα να κατέβουν να τους στηρίξουν.\nΟι διαδηλωτές καθόλη τη διάρκεια φώναζαν συνθήματα κατά της κυβέρνησης και του Κυριάκου Μητσοτάκη.\nBy ΤΟ ΒΗΜΑ ΤΗΣ ΒΟΧΑΣ στις Δεκεμβρίου 06, 2021


Πώς μπορεί να ενισχυθεί ο εκπαιδευτικός στις εκπαιδευτικές εφαρμογές της τεχνολογίας; | e-Learning blog\nΠώς μπορεί να ενισχυθεί ο εκπαιδευτικός στις εκπαιδευτικές εφαρμογές της τεχνολογίας;\n10/10/2008 at 2:11 μμ Σχολιάστε\nΠολλοί εκπαιδευτικοί δεν ενδιαφέρονται ή διστάζουν να χρησιμοποιήσουν τεχνολογικά μέσα υποστήριξης της διδασκαλίας τους στη σχολική τάξη. Οι ειδικές δεξιότητες που απαιτεί η χρήση τους ίσως τους αποθαρρύνουν. Ωστόσο, παρακολουθώντας συναδέλφους τους που ήδη βρίσκουν εφαρμογές των σύγχρονων τεχνολογικών μέσων για την επίτευξη συγκεκριμένων παιδαγωγικών και μαθησιακών στόχων, ίσως και να αλλάξουν γνώμη και στάση.\nΗ συμμετοχή σε δικτυακές ομάδες συζητήσεων, σε τηλεδιασκέψεις με συναδέλφους που ήδη χρησιμοποιούν την τεχνολογία, η παρακολούθηση ιστολογίων με ανάλογο περιεχόμενο και η συμμετοχή σε εργαστήρια για τη χρήση της τεχνολογίας στο σχολείο είναι προτάσεις που μπορούν να έχουν θετικά αποτελέσματα προς την παραπάνω κατεύθυνση.\nΠέρα από μια επίδειξη των εκπαιδευτικών δυνατοτήτων ενός εργαλείου ή λογισμικού, αυτό που χρειαζόμαστε οι περισσότεροι εκπαιδευτικοί είναι η πολύτιμη εμπειρία των συναδέλφων που ήδη τα έχουν αξιολογήσει στην πράξη και ξέρουν τις δυσκολίες και τις ευκολίες που έχουν. Η δημοσίευση σε φόρουμ και blogs προσωπικών εμπειριών γύρω από τέτοια ζητήματα αλλά και οδηγιών και συμβουλών σχετικά με την μελλοντική χρήση τεχνολογικών εφαρμογών μπορεί να βοηθήσει.\nΑσφαλώς οι χρονικοί περιορισμοί και η έλλειψη κινήτρων αποθαρρύνουν τους εκπαιδευτικούς να συμμετάσχουν ενεργά σε ανάλογα σεμινάρια ή εργαστήρια. Η τεχνολογία μπορεί να εξοικονομήσει πολύτιμο χρόνο προετοιμασίας και σχεδιασμού της διδασκαλίας, αλλά απαιτεί δεξιότητες που για να αποκτηθούν χρειάζεται επίσης η επένδυση χρόνου και προσπάθειας. Η συμβολή ειδικών σε τεχνολογικά θέματα μπορεί να είναι αξιόλογη, εφόσον απευθύνονται σε μια ήδη δημιουργημένη κοινότητα εκπαιδευτικών με κοινά ενδιαφέροντα και ανησυχίες γύρω από τις πιθανές εκπαιδευτικές χρήσεις των σύγχρονων τεχνολογικών επιτευγμάτων. Μπορούν για παράδειγμα, να τους δείξουν πώς να κατασκευάζουν ιστοσελίδες, να οργανώνουν το μαθησιακό τους υλικό, να δημιουργούν ηλεκτρονικές κοινότητες μαθητών ή βίντεο με διδακτικό περιεχόμενο κλπ.\nEntry filed under: διδακτική. Tags: εκπαιδευτικές τεχνολογικές εφαρμογές, ενίσχυση εκπαιδευτικού.\nΤο μοντέλο της επαγωγικής σκέψης (inductive-thinking model)\tΔιδάσκοντας με το κοινωνικό λογισμικό


Σοκάρουν όσα κατέθεσαν στις Αρχές οι γονείς της μικρής Άννυ. - ΝΕΑ Τηλεόραση Κρήτης\nΣοκάρουν όσα κατέθεσαν στις Αρχές οι γονείς της μικρής Άννυ.\n5 Μαΐ 2015 19.23\nΥπό ισχυρή αστυνομική δύναμη οδηγήθηκαν την Τρίτη ενώπιον ανακρίτριας και εισαγγελέα οι γονείς της μικρής Άννυ Μπορίσοβα προκειμένου να απολογηθούν για τον θάνατο της τετράχρονης κόρης τους.\nΟι γονείς της μικρής Άννυ βρέθηκαν στο υπόγειο της Εισαγγελίας έξω από το γραφείο Εισαγγελέα Εκτελέσεως ποινών, αφήνοντας την εντύπωση ότι μεταξύ τους δεν υφίσταται φόρτιση ή απόσταση για τον θάνατο παιδιού τους και όσα ακολούθησαν.\nΟ 27χρονος πατέρας και κατηγορούμενος για τη δολοφονία της μικρής Άννυ ομολόγησε με σοκαριστικές λεπτομέρειες όσα διέπραξε στο ήδη νεκρό, όπως ο ίδιος υποστηρίζει, σώμα της κόρης του αλλά και όσα έκανε στη συνέχεια προκειμένου να εξαφανίσει τα ίχνη, κατά την απολογία του σε ανακρίτρια και εισαγγελέα.\nΤη Δευτέρα, ο Στανισλάβ Μπαγκαρτζίεφ στην ομολογία του στους αστυνομικούς υποστήριξε ότι δεν σκότωσε την Άννυ, αλλά την βρήκε νεκρή. «Δύο-τρεις μέρες πριν τη Μεγάλη Παρασκευή -φέρεται να ανέφερε στην προανακριτική του ομολογία- το παιδάκι μου, ενώ κοιμόταν, άρχισε να ανασαίνει βαριά και να φαίνεται ότι κάτι έχει».\n» Ξύπνησα την επόμενη μέρα και είδα ότι το παιδί είχε μπλε χέρια και αμέσως κατάλαβα ότι κάτι κακό είχε συμβεί. Την ξύπνησα, αλλά το κορμάκι της ήταν σαν πέτρα. Λυπήθηκα πολύ και την άφησα στον καναπέ μέχρι το βράδυ γιατί δεν ήξερα τι να κάνω».\nΟ 27χρονος, που αρχικά είχε αποφασιστεί να κρατηθεί στις φυλακές Τρικάλων αλλά τελικά θα μεταφερθεί στην Κέρκυρα, την θεωρούμενη πιο σκληρή φυλακή της χώρας, ανέφερε σε αστυνομικούς και ανακρίτρια περιέγραψε με ψυχραιμία τι ακριβώς έκανε στο νεκρό κοριτσάκι αλλά και αμέσως μετά.\n«Αφού τα πέταξα όλα μέχρι το βράδυ της Κυριακής μαζί με τις κουβέρτες, τα χάλια και ό,τι άλλο είχε λερωθεί με αίμα, καθάρισα το σπίτι όσο καλύτερα μπορούσα. Καθάρισα και τα σιφώνια εξωτερικά γιατί είχε κι εκεί αίμα».\nΣτη συνέχεια ο 27χρονος, σύμφωνα με όσα υποστήριξε στις αρχές, κάλεσε στο σπίτι του «τον φίλο μου τον Νικολάι» γιατί «ήθελα πολύ να μιλήσω σε κάποιον, αποφάσισα να του πω τι έγινε. Επειδή με έβλεπε διστακτικό μου είπε 'πάμε να 'γίνουμε' και μετά να μιλήσουμε'. Μόλις αγοράσαμε πρέζα ξεκίνησα να του λέω τα πάντα.»\nΟ κατηγορούμενος φέρεται να τόνισε στους αστυνομικούς ότι «το κοριτσάκι μου το αγαπούσα παρά πολύ, ακόμα κι όταν τσακωθήκαμε με τη Δήμητρα. Ποτέ δεν την χτύπησα, ούτε της φώναξα…. Θέλω να με βοηθήσετε γιατί ποτέ δεν ήθελα να κάνω κακό στην κόρη μου. Ό,τι έκανα το έκανα για να μη χάσω εκτός από το παιδί μου και τη γυναίκα μου.»\nΛίγες μόνο μέρες νωρίτερα, ο κατηγορούμενος φέρεται ενώπιον των αστυνομικών να αρνήθηκε τα πάντα, υποστηρίζοντας ότι το παιδί έφυγε από το σπίτι χωρίς ο ίδιος να το αντιληφθεί, ενώ στις ερωτήσεις των αστυνομικών για το αίμα της 4χρονης, που είχαν εντοπίσει σε διάφορα σημεία του σπιτιού του, απαντούσε πως «η Άννυ έχει πέσει πολλές φορές στο σπίτι, έχει χτυπήσει τη μύτη της κι έχει ματώσει».\nΟ φίλος του κατηγορουμένου, τον οποίο φιλοξένησε στο σπίτι του αφού είχε εξαφανίσει τα ίχνη της κόρης του, ανέφερε στους αστυνομικούς ότι ο 27χρονος δεν συμπεριφερόταν καλά στο παιδί και ότι ήταν πολύ νευρικός καταθέτοντας:\n«Τελευταία φορά είδα την Άννυ στις 8 Απριλίου. Μετά (σ.σ. ο κατηγορούμενος) δεν με άφηνε να μπω στο σπίτι. Ξαναπήγα 13 ή 14 Απριλίου. Τότε είδα ότι είχε βάλει μια κόκκινη πετσέτα στο παράθυρο. Είχε αγοράσει καινούριο χαλί και δυο λεκάνες. Στις 17 ή 18 Απριλίου μου είπε: "Αν ήσουν εσύ εδώ δεν θα είχε πάρει ο Θεός το παιδί. Το παιδί χάθηκε" μου είπε. Μετά μου είπε ότι το παιδί ροχάλιζε τη νύχτα και πνιγόταν, και όταν αυτός ξύπνησε το πρωί είδε ότι το παιδί δεν ανέπνεε… Μετά μου άλλαξε την ιστορία και μου είπε ότι έκρυψε το παιδί. Και μετά ότι το έκανε κομμάτια».\nΗ μητέρα της 4χρονης αναμένεται να απολογηθεί την Πέμπτη, κατηγορούμενη για έκθεση ανηλίκου σε κίνδυνο που προκάλεσε κίνδυνο και για ψευδορκία μάρτυρα, ενώ έχει ήδη παραδεχθεί στην Αστυνομία ότι αρχικά είπε ψέματα για το πρόσωπο στο οποίο άφησε την κόρη της όταν η ίδια ταξίδεψε στην Γερμανία.\n«Ό,τι σας είπα στις προηγούμενες καταθέσεις μου δεν είναι αλήθεια. Όλα αυτά τα είπα επειδή τον αγαπώ κι επειδή πίστευα ότι αν έλεγα την αλήθεια στην αστυνομία ο Σάββας θα έμπλεκε. Στις 20 Μαρτίου πήγα στη Γερμανία για να βρω το φίλο μου να μου δώσει κάποια λεφτά. Όσο ήμουν εκεί μιλούσαμε στο τηλέφωνο με την Άννυ κι όταν ο Σάββας την έδινε στη μητέρα του για να την προσέχει, μιλούσα μαζί του και των ρωτούσα αν είναι καλά το παιδί».\n» Όλες τις φορές που μιλήσαμε στο τηλέφωνο η Άννυ μου έλεγε ότι περνούσε πολύ καλά με το Σάββα. Τελευταία φορά μίλησα με την Άννυ τη μεγάλη Πέμπτη 9/4. Μου είπε ότι περνάει πολύ καλά με τον πατέρα της κι ότι αυτός της αγοράζει σοκολατένια αυγουλάκια. Από τότε μέχρι και τις 22/4 που γύρισα από τη Γερμανία όσες φορές μίλησα με το Σάββα μου είπε ότι το παιδί είναι στη μητέρα του και είναι καλά.\n» Μόνο στις 14 Απριλίου που τον πήρα τηλέφωνο μου έλεγε ότι δεν είναι καλά κλαίγοντας, ότι δεν τον ενδιαφέρουν τα λεφτά και ότι το μόνο που θέλει είναι να γυρίσω πίσω γιατί κάτι κακό έχει συμβεί με αυτόν. Το ίδιο συνέβη και την επόμενη μέρα που τον πήρα τηλέφωνο και μου έλεγε θέλω να γυρίσεις.\n» Πίστεψα ότι έχει πάρει ναρκωτικά και δεν ήξερε τι έλεγε. Γύρισα από τη Γερμανία στις 22 Απριλίου και τότε ο Σάββας μου είπε ότι έχασε το παιδί. Μόλις το έμαθα έψαξα στη γειτονιά και το απόγευμα φύγαμε για τη Βουλγαρία. Δεν πήγαμε στην αστυνομικοί επειδή ο Σάββας μου είπε ότι το παιδί θα το βρει το Χαμόγελο του Παιδιού και ότι αν πάω στη αστυνομία θα μου το πάρουν επειδή το άφησα μαζί του που είναι ναρκομανής.\n» Ρωτούσα συνεχώς το Σάββα τι έγινε με το παιδί κι αυτός μου έλεγε διαφορετικές ημερομηνίες. Τότε άρχισα να σκέφτομαι ότι ίσως ο Σάββας το χτύπησε το παιδί κι αυτό έχει φύγει επειδή φοβήθηκε. Τις τελευταίες όμως μέρες έχω αρχίσει να πιστεύω ότι το παιδί μπορεί να χτύπησε μέσα στο σπίτι κατά λάθος και να πέθανε και ο Σάββας επειδή φοβάται να έχει κρύψει την Άννυ.\n» Όταν γύρισα από τη Γερμανία ο Σάββας μου είπε ότι πούλησε τα παιχνίδια της Άννυ για 50 ευρώ σε έναν που δουλεύει σε σουβλατζίδικο. Όταν τον ρώτησα γιατί το έκανε, μου είπε "για να το δει ο Θεός και να μας γυρίσει πίσω την Άννυ.»